9. maj, Dan pobjede nad fašizmom – TVSA.BA\nPetak, 20 Maja, 2022 11:13\nNaslovna/Vijesti/Svijet/9. maj, Dan pobjede nad fašizmom\nSubota, 9 Maja 2020, 10:23\nU Evropi se danas obilježava Dan pobjede nad fašizmom, 9. maj, u znak sjećanja na pobjedu antifašista 1945. godine u Drugom svjetskom ratu, kao i Dan Evrope, podsjećanje na početak stvaranja Evropske unije. Nacistička Njemačka je 9. maja 1945. potpisala kapitulaciju u Drugom svjetskom ratu, zbog čega se današnji dan slavi kao Dan pobjede. Dan Evrope obilježava se u znak sjećanja na 9. maj 1950. godine, kada je Robert Šuman predstavio prijedlog stvaranja nove Evrope.\nNjegov dokument je nazvan „Šumanova deklaracija“ i smatra se početkom onoga što je danas poznato kao Evropska unija. Jedan od najvažnijih datuma u evropskoj historiji tradicionalno se obilježava nizom manifestacija i odavanjem počasti žrtvama fašizma i palim borcima u Drugom svjetskom ratu.


Šta će biti s koncertom Ace Lukasa: Direktor Midhat Hubijar uništio Zetru, zabranjeni svi javni skupovi u dvorani! | DEPO Portal\nU SLUČAJU POŽARA, NASTAO BI HAOS\nSudbina olimpijske dvorane u Sarajevu može stati u jednu rečenicu: U ratu je razorili, nakon rata je Juan Antonio Samaranch i Barselona obnovili, a nesposobna vlast u Kantonu Sarajevo i uprava Zetre na čelu sa direktorom Midhatom Hubijarom definitivno je - uništili!\nMUP KS donijeo je odluku da se u dvorani Zetra zabrane svi javni skupovi dok se ne otklone brojni problemi na protupožarnom sistemu.\nOvu informaciju objavio je današnji Dnevni avaz, a potvrđena je od strane resornog ministra Vedrana Mulabdića nakon nedavno održanog sastanka sa ministrom privrede u Kantonu Sarajevo Muharemom Šabićem, inspektorom za zaštitu požara MUP-a KS i direktorom ZOI-ja 84 Midhatom Hubijarom (SDA).\nMinistar Mulabdić je izjavio da su inspektori prije nekoliko dana na licu mjesta uvidjeli katastrofalno stanje protupožarnog sistema, zbog čega je i donesena pomenuta odluka.\n- Nismo naložili zatvaranje dvorane, ali jesmo donijeli rješenje o zabrani održavanja manifestacija koje podrazumijevajku veći broj ljudi, jer bi u slučaju požara nastao haos, pojasnio je Mulabdić.\nAvaz navodi i da su problemi na protupožarnom sistemu uočeni još krajem prošle godine, nakon čega je nadležnima u ZOI 84 naloženo da se oni hitno otklone, no i nakon više mjeseci po tom pitanju ništa nije urađeno.\nInače, stanje u ovome centru je katastrofalno i u svim drugim tehničkim elementima koji su neopodni za njegovo održavanje i normalan rad, a za upravu se vežu i mutni poslovi sa organizatorima sve rjeđih velikih muzičko-zabavnih i sportskih događaja.\nU vlastitoj nemoći, nesposobni direktor Mihdat Hubijar je nedavno javno ponudio da se ova olimpijska dvorana proda ili da je preuzme neko drugi za održavanje. Ako bi se ova suluda ideja prihvatila, onda bi Sarajevo bilo jedini grad u svijetu koji bi izgubio svoju olimpijsku dvoranu kao simbol tog istog grada i prošlosti na koju su svi ponosni.\nPrema posljednjim informacijama, u Zetri će do daljnjeg raditi kuglana, teretana, održavat će se treninzi, a zabrana se za sada odnosi samo na dvoranu. Šta će biti sa zakazanim koncertnim dešavanjima u Zetru, još nije poznato.\nUkratko, sudbina olimpijske dvorane u Sarajevu može stati u jednu rečenicu: U ratu je razorili, nakon rata je Juan Antonio Samaranch i Barselona obnovili, a nesposobna vlast u Kantonu Sarajevo i uprava Zetre na čelu sa direktorom Midhatom Hubijarom definitivno je - uništili!\nGledaj bonus video na DEPO TV!\n#zetra #aca lukas


U Zagrebu predstavljen retro program otvaranja zimske sezone na Jahorini | Trebevic.net\nU Zagrebu je danas predstavljen retro program otvaranja zimske sezone na Jahorini, manifestacije koja će biti održana od 13. do 16. decembra, kada će zvanično biti otvorena nova turistička sezona na olimpijskoj planini.\n“Jahorinski retro opening” predstavlja spoj modernog i retro prikaza doživljaja olimpijade, ali i kulturnog i umjetničkog života iz osamdesetih godina prošlog vijeka.\nDirektor Olimpijskog centra “Jahorina” Dejan Ljevnaić rekao je danas u Zagrebu da su u veoma kratkom roku sa hrvatskom kompanijom “Ariva travel” postigli dogovor o saradnji i osmišljavanju programa “retro opening” koji će vratiti turiste iz Hrvatske na Jahorinu.\n“Zajedno sa Turističkom organizacijom Istočno Sarajevo realizovali smo istraživanje kojeg bi muzičkog izvođača posjetioci iz zemalja bivše Jugoslavije voljeli da čuju. Grupa `Crvena jabuka` je bila želja svih i zahvaljujem im što su prihvatili poziv da uveličaju ovaj za nas veoma značajan projekat”, izjavio je Ljevnaić povodom organizacije manifestacije otvaranja nove zimske turističke sezone na Jahorini.\nOn je istakao da se Jahorina može pohvaliti dobro spremljenim stazama, izgrađenim sistemom za vještačko osnježavanje firme “Tehnoalpin”, kao i time da je ponovo prva u regionu pustila skijalište u rad, saopšteno je iz Olimpijskog centra “Jahorina”.\n“Već prvog radnog vikenda imali smo više od 2.000 skijaša koji su nestrpljivo čekali da probaju savršenu podlogu na stazama koju smo napravili od kombinacije prirodnog i vještačkog snijega”, naveo je Ljevnaić.\nDirektor turističke agencije “Ariva travel” Tamara Černeka rekla je da je ideja o aranžmanu “Jahorinski retro opening” nastala tokom zajedničkog susreta na turističkom sajmu u Beogradu i vrlo brzo je počela realizacija.\n“Paket je atraktivan zbog lokacije, tematike, koncerta `Crvene jabuke`, ali i pristupačne cijene koja iznosi 265 KM u dvokrevetnoj sobi, a uključuje tri polupansiona, trodnevni ski-pas, `Retro olimpijadu` i posjetu Sarajevu za grupe koje dolaze autobusom”, navela je Černeka.\nOna je izrazila uvjerenje da će hrvatsko tržište prepoznati atraktivnost ski- openinga na Jahorini koji će posjetioce vratiti u zlatne osamdesete, priželjkujući da ono postane tradicionalno.\nJahorina rekordnim rezultatima, mnogobrojnim zabavnim i takmičarskim manifestacijama plijeni pažnju posjetilaca iz svih država regiona.


Sazrevanje radikala - Istinomer\nPoslanik Đukanović o nevoljama članova vladajuće stranke zbog seksualnog opredeljenja Ane Brnabić. (TV Kopernikus, 23. jun 2017, emisija „Glasno i jasno“)\n„Naravno da tu postoji problem. Teško možete da ubedite, recimo, poslanika koji je svešteničko dete, da tek tako glasa za tako nešto. Ja priznajem, meni je bilo kada je postala ministar, malo… kako da glasate za tako nešto? Ali, onda, na kraju krajeva, ipak, kad upoznate ženu, kad sa njom razgovarate, imao sam prilike u više navrata sa njom da razgovaram, da razmenim neka iskustva, i vi vidite da je to potpuno jedna normalna osoba, dobra osoba, stručna prilično, da veoma dobro poznaje sistem i funkcionisanje države, i kako bi trebalo da radi na određenom polju. Tako da, znate, tu se malo i naučite – sudite ljudima na osnovu njihove neke biografije, karijere, šta su uradili, a ne na osnovu nekakvog njihovog seksualnog opredeljenja.“\nAna Brnabić glasanje homoseksualnost


Potpisani ugovori o dodjeli bespovratnih sredstava sa poslodavcima u opštini Kolašin\nObjavljeno sreda, 08 jun 2022 07:51\nU okviru projekta "Povećanje zaposlenosti u Kolašinu i Mojkovcu kroz obuku na radnom mjestu i otvaranje radnih mjesta" (CFCU/MNE/182), predsjednik opštine Kolašin Milosav Bulatović potpisao je danas i uručio ugovore o dodjeli bespovratnih sredstava za 10 poslodavaca koji su registrovani u toj opštini ili poslovnu djelatnost obavljaju na njenoj teritoriji.\nU okviru ovog projekta poslodavci iz Kolašina podržani su sa po 10.000 EUR, koje će iskoristiti za organizaciju obuke na radnom mjestu za 20 nezaposlenih lica prijavljenih na evidenciji Zavoda za zapošljavanje Crne Gore (ZZZCG) - Biro rada Kolašin, od kojih će njih 11 dobiti i ugovore o radu na minimum šest mjeseci po završetku projekta. Pored toga, poslodavci imaju mogućnost da nabave opremu koja im je potrebna za izvođenje obuke i otvaranje novih radnih mjesta.\nCilj ovakvih aktivnosti je obezbjeđivanje podrške poslodavcima za obuku i kreiranje radnih mjesta, unapređenje znanja, kompetencija i vještina odraslih za zapošljivost, mobilnost na tržištu rada i konkurentnost.\nKroz ovaj projekat promovišu se aktivne mjere tržišta rada i podstiče bolja saradnja sa privatnih privrednim subjektima kroz prenos naučenih lekcija i dalji razvoj politike zapošljavanja.\nProjekat "Povećanje zaposlenosti u Kolašinu i Mojkovcu kroz obuku na radnom mjestu i otvaranje radnih mjesta" (CFCU/MNE/182) ko-finansiraju Evropska unija i Vlada Crne Gore u okviru Programa EU i CG za zapošljavanje, obrazovanje i socijalnu zaštitu.


“Firma koju je osnovao Nebojša Krstić dobija 760.000 evra za oglašavanje”\nMarketinška firma „Nova communications“, koju je osnovao bivši predsednički savetnik Nebojša Krstić, dobila je posao oglašavanja u novinama vredan 90 miliona dinara (760.000 evra) od Gradske uprave Beograda, objavio je sajt “Pištaljka”.\nPodseća se da je “Nova communications“, preduzeće za tržišne komunikacije i propagandu, do početka septembra prošle godine bila u vlasništvu medijskog savetnika bivšeg predsednika Srbije Borisa Tadića Nebojše Krstića, koji je nakon izbora za člana Upravnog odbora RTS vlasništvo preneo na saradnicu Jasminu Stojanov, koja je takođe radila u Tadićevom kabinetu kao šefica informativne službe. “Pištaljka” navodi da je “Nova communications“ posao dobila na tenderu za oglašavanje u dnevnim listovima i nedeljnicima u narednih godinu dana, a pored nje ponudu je dostavila i firma „Medija point“, koja je u prethodne tri godine od gradske uprave dobila poslove oglašavanja vredne oko 200 miliona dinara. “Ovih 90 miliona dinara predstavlja okvirni iznos koliko Gradska uprava Beograda planira da potroši za oglašavanje u narednih godinu dana. Broj oglasa, kako se navodi u konkursnoj dokumentaciji, ‘nije moguće precizno utvrditi’ s obzirom na to da se oglasi ‘objavljuju za potrebe svih organa Grada Beograda’. Zbog toga su učesnici konkursa svoju ponudu formirali prema jediničnim vrednostima. Tako je „Nova communications“ ponudila 39,4 miliona dinara sa PDV-om, a drugoplasirani „Medija point“ 41,9 miliona dinara”, piše “Pištaljka”. Dodaje se da je prethodno “Nova” dobila i sedam miliona dinara za usluge oglašavanja od JP “Službeni glasnik“, na čijem čelu se nalazi bivša poslanica DS Jelena Trivan.\nDrugi učesnik na tenderu, agencija „Medija point“, kako se ističe, članica je medijskog pula „Dajrekt medije“. Naglašava se da je “Pištaljka” već pisala da je ta agencija u poslednje tri godine bio jedini dobitnik unosnih poslova oglašavanja Grada Beograda. Prošle godine su dobili 90 miliona dinara, prethodne 60 miliona dinara, a 2015. godine 45 miliona dinara. Naglašava se da “Medija point“ ima sedište na istoj adresi kao i „Dajrekt medija“, a da je vlasnik zgrade na pomenutoj adresi donedavno bila firma „Multikom“, u vlasništvu Dragana Đilasa. Zgrada je, napominje se, krajem prošle godine prodata firmi „Tekhil plaza“. “Vlasnik 100 odsto akcija u ‘Medija pointu’ je Dragan Ješić, koga su beogradski tabloidi svojevremeno povezivali sa bivšim gradonačelnikom Beograda Draganom Đilasom”, objavila je “Pištaljka”.\nBoris Džonson podneo ostavku“Igoru Miroviću najblaža mera zbog sukoba interesa”


Vlada presekla, minimalac 30.022 dinara - Sputnjik Srbija\n06:17 11 Avgust 2020\nVlada presekla, minimalac 30.022 dinara\n12:45 10.09.2019 (osveženo 15:34 10.09.2019) Preuzmite kraći link\nVlada Srbije, sindikati i poslodavci nisu uspeli da se dogovore o visini „minimalca“ za narednu godinu, pa će Vlada Srbije predložiti da se minimalna cena rada poveća za 11,1 odsto u 2020. godini.\nMinistar finansija Siniša Mali je na konferenciji za novinare, održanoj nakon sastanka članova Socijalno-ekonomskog saveta, rekao da to znači da će sa 155,3 dinara, koliko sada iznosi, minimalna cena rada po radnom času biti 172,5 dinara.\nMali je rekao da će tako mesečni minimalac skočiti sa 27.022 na 30.022 dinara.\n„Ovo je najveće povećanje zarade u istoriji u Srbiji“, kazao je Mali.\nStav poslodavaca je da se minimalna cena poveća za 5-6 odsto i da su to realne mogućnosti privrede, dok sindikati traže da se ona poveća za najmanje 20 odsto.\nProcenjuje se da minimalac od oko 27.000 dinara sada u Srbiji prima oko 350.000 zaposlenih.\npredlog, Vlada, minimalac


Strategija o LGBT osobama bitan korak za crnogorsko društvo\nPredstavljanje Strategije za unapređenje života LGBT osoba, 26. avgust 2013.\nDa li je u Crnoj Gori moguće unaprijediti kvalitet života LGBT osoba, odnosno spriječiti homofobično i transfobično ponašanje? Ovo predstavlja jedan od prioriteta Vlade Crne Gore koja je u tom cilju izradila Strategiju za unapređenje života LGBT osoba do 2018 godine, koji je predstavljen u Podgorici. Pred institucijama je veliki posao čiji je cilj suzbijanje diskriminacije i afirmacija vrijednosti zaštićenih međunarodnim standardima.\nPostoji vizija da jednog dana Crna Gora bude društvo bez predrasuda, te da time i LGBT osobe imaju jednak tretman i mogućnosti u svim oblastima života kao i svi drugi građani, odnosno da su im dostupni svi servisi i da znaju da su bezbjedni od bilo kog oblika diskriminacije, uznemiravanja, zastrašivanja i nasilja. To predstavlja društveni proces za koji je potrebno vrijeme i rezultate nije moguće postići ad hoc aktivnostima.\nZato je Vlada Crne Gore izradila i usvojila Strategiju unapređenja kvaliteta života LGBT osoba za period do 2018. godine koju čini izmjena antidiskriminatorskih zakona, publikovanje materijala evropskih institucija, obuku državnih službi od bezbjednosnih do zdravstvenih, razvoj dijaloga na svim nivoima itd. Kako je saopštio Jovan Kojičić savjetnik premijera za ljudska prava i zaštitu od diskriminacije, Vladina strategija je istorijski dokument koji će uticati da s poveća bezbjednost LGBT osoba i proširi njihovo prihvatanje i uključenost u društvo.\n„Niko u Crnoj Gori neće živjeti u strahu i biti nevidljiv, bez obzira na bilo koje lično svojstvo uključujući i seksualnu orijentaciju. Vlada je odlučna da se suoči sa predrasudama protiv LGBT osoba počev od pojedinaca do institucija”, kaže Kojičić.\nAmbasadori Velike Britanije i Holandije su pohvalili napore Vlade u zaštiti prava seksualnih manjina. Ključni argument je reakcija policije tokom prvog Prajda održanog u Budvi kada su pripadnici ove populacije zaštićeni u punoj mjeri, a nasilnici procesuirani. Ambasadorka Velike Britanije u Crnoj Gori Ketrin Knight Sands je podsjetila, da je do samo prije tri godine tema LGBT prava bila ugrožena, o čemu se nije ni razgovaralo. Međutim vrlo brzo došlo je do promjene u ovoj oblasti navela je ambasadorka.\n„Doneseni su novi zakoni, imenovan je savjetnik premijera za ljudska prava koji je snažno preuzeo ulogu promovisanja LGBT prava. Imamo nevladine organizacije koje su posvećene pitanjima sa kojima se suočava LGBT zajednica, koje pokušavaju da podignu svijest i rade sa Vladom na promjeni percepcija, politika i stavova. Meni su rekli da se nikada u Crnoj Gori neće moći održati Parada ponosa. Ali se održala. Radujemo se i šetnji sa prijateljima na sljedećoj paradi”, kazala je Knight Sands.\nOdustalo se od kotorskog Prajda\nI u Holandiji koja važi za jednu od najtolerantnijih zemalja postojali su problemi u oblasti prihvatanja LGBT osoba. Ambasador Laorent Louis Stokvis je saopštio da je 2006. godine 15% stanovništva Holandije imalo negativna osjećanja prema homoseksualnosti, a 2012. godine svega 4%. Crna Gora je prema riječima holandskog ambasadora učinila veliki korak u promociji prava seksualnih manjina, najprije organizacijom prajda u Budvi, a potom izradom Strategije i akcionog plana.\n„Crnogorske vlasti takođe treba pohvaliti za način na koji rade na podizanju optužnica protiv lica koja su osumnjičena za uništavanje imovine i činove nasilja”, istakao je Stokvis.\nCrna Gora se Strategijom pridružila onim zemljama koje su se opredjelile da snažno promovišu ostvarenje pune ravnopravnosti svih građana bez obzira na njihovu različitost, ali i ujedno priznala da u zemlji postoje veliki problemi u ovom trenutku, kaže Aleksandar Saša Zeković, ekspert za ljudska prava.\n„Važnost dokumenta je i u činjenici da je Vlada priznala, da jedna grupa kao što jeste LGBT zajednica, zaista živi u teškim okolnostima, da nije prihvaćena da se dominantno različita seksualna orijentacija se doživljava kao manja etička, moralna i svaka druga vrijednost. A LGBT osobe do sada, na žalost nisu bile ohrabrene da na bilo koji način pokažu veću vidljivost u ovom društvu“, kazao je Zeković.\nU kotorsku luku u ponedjeljak ujutro je uplovio kruzer "Celebrity Siluette" na kojem se nalazi 2.800 pripadnika LGBT populacije iz gotovo svih krajeva svijeta. Osim što je u Kotoru primjetno nešto veće prisustvo policije, nije zabilježen bilo kakav incident.\nRanije je nevladina organizacije Forum progres planirala da upravo u ponedjeljak održi paradu u Kotoru, međutim kako je saopštio direktor Zdravko Cimbaljević od kotorskog Prajda se odustalo zbog potencijalnog nasilja kakvo se dogodilo nedavno u Budvi.\n„U budućnosti je po našem mišljenju rizično nastaviti sa organizovanjem Povorke ponosa. Iz tih razloga smo i odustali od današnjeg Prajda u Kotoru koji je bio jedinstvena prilika za promociju našeg turizma, ljepote i vrijednosti ovog drevnog grada.“


Fajon i Bilčik pozivaju na kredibilne, transparentne i mirne izbore - European Western Balkans\nBRISEL – Evropski poslanici Tanja Fajon (S&D) i Vladimir Bilčik (EPP), posrednici u međustanačkom dijalogu o poboljšanju izbornih uslova u Srbiji, izdali su zajedničko saopštenje u kojem su podsetili da su održali poslednji krug inkluzivnih konsultacija sa svim ključnim igračima uoči izbora zakazanih za 21. jun 2020. i istakli svoj poziv na kredibilne, transparentne i mirne izbore.\n„U nedelju, 21. juna 2020, Srbija će biti jedna od prvih zemalja u Evropi koja održava parlamentarne i opštinske izbore pod ograničenim uslovima zbog COVID-19. Pored obezbeđenja kredibilnih, transparentnih i mirnih izbora, takođe pozivamo sve učesnike da poštuju zdravstvene i sigurnosne mere koje se preduzimaju za dan izbora”, navodi se u saopštenju.\nDodaje se da integritet izbornog procesa zavisi od punog poštovanja osnovnih demokratskih principa gde su građani slobodni da izraze volju kroz glasačku kutiju u mirnom okruženju bez ikakvog pritiska ili zastrašivanja.\n„Nadamo se da će rezultati tačno odražavati demokratsko takmičenje u kome svi učesnici mogu da uživaju jednake uslove za igru. S tim u vezi, pozivamo nadležne institucije i medije da pruže objektivnu, transparentnu i nepristrasnu uslugu u skladu sa zakonima i propisima“, napisali su Fajon i Bilčik.\nOni su dodali da takođe pozivaju sva tela odgovorna za izbore da budu proaktivna i osiguraju potpunu implementaciju obaveza preuzetih tokom međustranačkog dijaloga, uz posredovanje Evropskog parlamenta, sa Skupštinom Srbije o izbornim uslovima.\n„Međutim, žalimo zbog toga što uprkos našim naporima, uslovi nisu bili dovoljni za jedan deo opozicije koji je odlučio da bojkotuje izbore. Pokušaj pronalaženja zajedničke tačke između svih strana ostaje naš napor“, naveli su Fajon i Bilčik.\nTakođe, ističe se da iako je COVID-19 sprečio Evropski parlament da pošalje posmatrače na izborima, „mi i dalje pomno pratimo dešavanja”.\nFajon i Bilčik istakli su da pozdravljaju slanje Specijalne misije ODIHR za ocenu izbora u ovim teškim okolnostima, koji pored posmatranja imaju izuzetno važnu ulogu u praćenju i izveštavanju pre, tokom i nakon dana izbora.\n„Evropska unija je partner broj jedan Srbiji i većina građana Srbije zalaže se za evropsku integraciju svoje zemlje. Stoga, nadamo se da su građani imali priliku da čuju sve političke stranke, uključujući i one koje su nedavno predložile proevropske političke programe i programe koji će zemlju približiti članstvu u EU. Nadamo se takođe da će ovi proevropski politički programi naći svoje mesto u novom parlamentu i imati uticaj na ubrzanje neophodnih tekućih reformi u Srbiji“, navodi se u saopštenju za javnost.\nDodaje se da je Evropski parlament spreman da sarađuje sa svim političkim strankama koje su posvećene obezbeđivanju demokratske i proevropske budućnosti.\n„S tim ciljem, i dalje smo posvećeni radu sa novim sastavom Skupštine Srbije i drugoj fazi međustranačkog dijaloga uz posredstvo Evropskog parlamenta“, zaključuju Fajon i Bilčik.\nEvropski parlamentIzbori Srbija 2020Tanja FajonVladimir Bilčik\nStoltenberg: Sastanak u Vašingtonu prvi korak u pravom smeru\n“IPA III smanjiće razlike između regiona i Evropske unije”\nAgencije 15. 07. 2021.\nEWB 21. 04. 2020.\nBrnabić: Pristupanje Srbije EU zavisi i od država članica\nEWB 19. 12. 2018.


Dovedena u pitanje transparentnost nabavke elektronskog čipa u ličnim kartama | Portal 072info\nČlanovi Vijeća ministara Bosne i Hercegovine upoznati su na današnjoj sjednici s Izvještajem Ureda za reviziju institucija BiH o reviziji učinka “Nabavka ličnih dokumenata”.\nZa realizaciju preporuka iz Izvještaja Vijeće ministara zadužilo je Agenciju za identifikacione dokumente, evidenciju i razmjenu podataka BiH (IDDEEA) i Ministarstvo civilnih poslova uz uključivanje i drugih institucija.\nKoordinator za reformu javne uprave zadužen je da informira Vijeće ministara BiH o provedbi projekata u vezi s korištenjem elektronskih servisa u institucijama BiH, da bi se građanima omogućilo da osjete pogodnosti posjedovanja elektronske lične karte.\nPrema Izvještaju, provođenje pregovaračkog postupka IDDEEA-e s jednim ponuđačem, dovelo je u pitanje transparentnost i ekonomičnost postupka nabavke elektronskog čipa čija cijena u ličnim kartama od osam KM nije realna s obzirom da podaci Ureda za reviziju pokazuju da su oni po fakturi dobavljača iznose oko 1,1 euro, bez ostalih zavisnih troškova uvoza.\nPromjenom cijene čipa za samo jednu KM ukupna vrijednost ugovora mijenja se za pet miliona KM, imajući u vidu da je procijenjena, a kasnije i ugovorena ukupna isporuka pet miliona komada ličnih karata, saopćeno je danas iz Vijeća ministara.


Odličan žreb za košarkaše Srbije na Evrobasketu – SveVesti.net\nOdličan žreb za košarkaše Srbije na Evrobasketu\nOdličan žreb za košarkaše Srbije na Evrobasketu – JMU Radio-televizija Vojvodine\nEvropski šampionat na programu je od 1. do 18. septembra 2022. godine, a prema sistemu takmičenja četiri prvoplasirana tima iz svake grupe izboriće plasman u osminu finala.\nŽreb je bio poludirigovan, jer su domaćini grupa unapred izabrali po jednog rivala na osnovu komercijalnog i marketinškog kriterijuma, pa su tako Italijani birali Estonce, Česi Poljake, Nemačka Litvaniju, a Gruzija Tursku.\nU svečanoj ceremoniji izvlačenja učestvovao je najbolji nemački košarkaš svih vremena Dirk Novicki, koji je ambasador Evrobasketa 2022.\nAsistirali su mu bivši reprezentativac Italije Roberto Brunamonti i nekadašnji član nacionalnog tima Gruzije Viktor Sanikidze. Tom prilikom predstavljena je i maskota šampionata.\nU grupi A, koja će se igrati u Tbilisiju takmičiće se Španija, Turska, Gruzija, Rusija, Belgija i Bugarska.\nGrupu B, kojoj će domaćin biti Keln, čine Nemačka, Litvanija, Francuska, Slovenija, Mađarska, Bosna i Hercegovina, dok će u C grupi u Milanu igrati Italija, Estonija, Grčka, Hrvatska, Ukrajina, Velika Britanija.\nTitulu prvaka Evrope braniće selekcija Slovenije, koja je na minulom Evropskom prvenstvu 2017. godine u finalu bila bolja od reprezentacije Srbije.\nPrvi utisak je da smo imali dobar žreb”, rekao je Tanjugu direktor košarkaške reprezentacije Srbije Nenad Krstić, nakon izvlačenja grupa za Evropsko prvenstvo 2022. godine.\n“Uživo smo u Savezu pratili izvlačenje za sastav grupa i ono što na prvu loptu mogu da kažem je da u skorije vreme nismo dobili bolju grupu. To je moj stav, ali mislim da će se mnogi složiti sa tim”, konstatovao je Krstić.\nNekadašnji reprezentativac poziva na oprez, ali ističe da selekcija Srbije nalazi na lakšoj strani “kostura”.\n“Ne želimo i ne smemo da potcenjujemo nijednog rivala, ali objektivno je B grupa sa Litvanijom, Francuskom, Slovenijom i Nemačkom najkvalitetnija. Ipak, još je rano davati bilo kakve prognoze, jer mnogo toga će zavisiti u kakvim sastavima će reprezentacije doći na Evropski šampionat”, kaže Krstić i dodaje:\n“Bili smo svedoci u kvalifikacijama da su se iznenađenje često dešavala. Istina, mnoge reprezentacije su igrale u kombinovanim sastavima, ali ni u jednom trenutku ne sme doći do opuštanja”.\nRivali će im, osim domaćina Grčke, biti Portoriko i još jedna selekcija.\nDirektor srpskog nacionalnog tima, međutim, još nije mogao da precizira datum početka priprema.\n“Mi smo napravili okviran plan, ali on se “kosi” sa završetkom KLS lige, ligama po Evropi i NBA. Tražimo najbolje rešenje, pratimo situaciju, a zbog svih poteškoća sa rasporedom, verovatno će biti naknadnih priključaka igrača, što je i normalno”, zaključio je Krstić.\nPrevious Rukometaši Srbije pobedili Grčku za kraj kvalifikacija\nNext Metalac bolji od Rada, peta uzastopna pobeda Napretka


13. maj 2008. | 14:48 | Izvor: Tanjug\nPobeda proevropskih snaga na izborima u Srbiji je ohrabrujuća, ali ima daleko manji praktičan značaj od onoga koji joj pripisuju Brisel i Vašington, jer predsedniku Borisu Tadiću neće biti nimalo lako da sastavi novu vladu, ocenili su danas madridski listovi ABC i "Pais".\n"Rezultat izbora pokazuje da je Srbija raspolućena na dva dela - na nacionaliste raznih boja i na one koji ne dele tu ideologiju", piše ABC, uz ocenu da, u principu, takve oštre podele ne doprinose dobrobiti nijedne nacije.\n"Pais", pak, ocenjuje da bi "relativna pobeda srpskog predsednika Borisa Tadića na nedeljnim izborima bila dobra vest kad bi mu ta pobeda omogućila da formira stabilnu vladu".\nLoša vest je, prema mišljenju tog lista, što je Socijalistička partija Srbije postala veoma važan faktor za rešenje pitanja ko će s kim u budućoj koalicionoj vladi.\n"Za one koji se zalažu za evropsko rešenje za Srbiju, uključujući stratege iz Brisela, rezultat srpskih izbora ne daje povoda za gromoglasno slavlje, zato što se ključ rešenja za formiranje koalicione vlade nalazi u rukama socijalista, onih istih koji su zakuvali sve ono što se na tlu bivše Jugoslavije dešavalo u deceniji 90-ih", piše "Pais".\n"Nije lako pomiriti prisustvo te partije, odgovorne za međunarodnu izolaciju Srbije, s planom da se, okretanjem novog lista, ova zemlja učini pristojnijom u svetu", piše madridski dnevnik.\n"Pais" dodajući da će Tadić "morati da odustane od dela svojih ambicija - da neke druge poslanike privuče u svoje redove - ne bi li izbegao nove izbore".\nMože se, ipak, desiti, ocenjuje "Pais", da Tadić bude primoran da ključeve nove vlade preda u ruke opozicije u slučaju da ne postigne dogovor sa socijalistima, mada bi to "bila izdaja većinskog izjašnjenja Srba za proevropsku opciju".\n"Ako mandat za sastav nove vlade bude poveren opoziciji, odlučujući jezičak na vagi će i u tom slučaju biti Socijalistička partija", konstatuje španski dnevnik.


DERVENTA: Uspješna regulatorna reforma kroz projekte “Lajf” – Glas Regije\nDERVENTA: Uspješna regulatorna reforma kroz projekte “Lajf”\nDERVENTA – Uspješnom realizacijom projekta “Lajf” u Derventi unaprijeđeno je 89 odsto postupaka koje opštinska administracija sprovodi, tako da stranke sada dobijaju rješenja i dozvole jeftinije i u prosjeku dvostruko brže.\nOvim projektom uspješno je realizovana regulatorna reforma koja će privrednicima i građanima omogućiti značajne uštede u vremenu i novcu, te podići ukupnu konkurentnost lokalne zajednice, saopšteno je iz opštine Derventa nakon promocije rezultata ovog projekta.\nOvom prilikom pokrenut je i e-registar opštine Derventa, koji je rezultat ukupnog usklađivanja administrativnog aparata sprovedenog ovim projektom.\n– Projektom poboljšanja poslovnog okruženja i privlačenja investicija na lokalnom nivou “Lajf”, koji je započet u decembru prošle godine, utvrđeno je ukupno 119 administrativnih postupaka kojim opština uslužuje privatni sektor i građane – navedeno je u saopštenju.\nNakon toga su organizovane konsultacije sa 40 uticajnih privrednika Dervente i u saradnji sa njima izrađeni prijedlozi za poboljšanje.\nU okviru projekta pokrenut je i Privredni savjet opštine, te unaprijeđen rad sa investitorima uvođenjem principa “sve na jednom mjestu”.\nOvim poboljšanjima opština Derventa je postala 18. lokalna zajednica u BiH koja je uspješno provela regulatornu reformu u okviru projekta “Lajf”, a ovim unapređenjima će spremno dočekivati buduće investitore, olakšati redovno poslovanje već aktivnim privrednicima, te pružati značajno kvalitetniju uslugu građanima.\nProjekat je realizovala Međunarodna finansijska korporacija “IFC”, članica Grupacije Svjetske banke koju finansira Vlada Velike Britanije.\n« Ove sedmice druga tranša za ŽRS\nDERVENTA: Jedno lice povrijeđeno (FOTO) »\n25. Juna 2019., 18:12


Uslovi u kojima mediji u Srbiji posluju su diskriminatorni, jer se određeni mediji na različite načine stavljaju u povlašćeni položaj u odnosu na ostatak medijske zajednice, ocenjeno je danas na panelu “Da li postoje povlašćeni mediji” u organizaciji Centra za istraživačko novinarstvo (CINS) u Beogradu.\n“Tanjug ostale agencije stavlja u neravnopravan položaj. Tanjug pravi ugovore sa organima javne vlasti. To je upitno”, kazao je Janjić i dodao da je smanjen broj ugovora koji agencija Beta ima sa organima javne vlasti.\n“Država mora jasno da kaže je li to njihova PR agencija, javni servis, vladina agencija. Ali, kako god da to bude definisano, ne sme da pravi monopol na tržištu i neravnopravne uslove konkurenciji”, kazao je Jeremić.\n“Ja mislim da je Vlada donela zakon koji nije uspela da sprovede do kraja, odnosno Uredbu o prestanku rada Tanjuga. Menadžment te agencije se rukovodi time da posluju do ispunjenja svojih komercijalnih ugovora. To bi pilo vodu da ne sklapaju stalno nove ugovore. Sada rade po mnogo diskriminatornim uslovima za druge dve agencije”, kazao je Jeremić.\nPredstanici CINS-a su naveli da nije jasno ni kako je firma Željka Mitrovića “Pink interenatinal company”, emiter TV Pink, od 2014. godine dobila više od 10 miliona evra na ime garancija i kredita od Agencije za osiguranje finasiranje izvoza (AOFI).\nAutorke CINS-ovog istraživanja navele su da je list Informer tokom 2016. i 2017. godine bio rekorder sa 25 izrečenih opomena Saveta za štampuzbog kršenja Kodeksa novinara Srbije, dok se na drugom mestu nalazio Srpski telegraf sa 11 opomena u istom periodu.\nGlavni i odgovorni urednik portala Južne Vesti Predrag Blagojević ocenio je da država kontroliše medije na različite načine – kroz subvencije, konkursno finansiranje i time što ne naplaćuje prinudno ogromne dugove, navodeći da su Južne vesti bile “počastvovane” posetama poreskih inspektora poslednjih pet godina i naročito poslednjom u trajanju od šest meseci.\n“Poreska uprava posle šestomesečne kontrole na kojoj je radilo 14 ispektora nije utvdila nijednu nepravilnost u materijalnom poslovanju, jedino što su zaključili je da glavni i odgovorni urednik mora biti zaposlen u mediju i zaključili da mora da plati poreze i doprinose za osam godina unazad za mene”, kazao je Blagojević.\nDodao je da su pravnici Nezavisnog udruženja novinara Srbije i OEBS zaključili da taj zaključak ne stoji, navodeći da ako prođe cela priča u vezi s Južnim vestima onda će svi portali u Srbiji imati “mač nad glavom”.\nUpišite tekst * two − = 1


Veran Matić (Komisija za utvrđivanje činjenica o ubistvima novinara) protiv dnevnog lista Politika - Savet za štampu\nTekstom “Ćuruvija, Račak i Gordić”, objavljenim 19. maja 2017. godine, kao i neobjavljivanjem reagovanja na tekst, dnevni list “Politika”\nNalaže se “Politici” da ovu odluku Komisije objavi najkasnije pet dana od dana dostavljanja odluke.\nAdvokati Verana Matića, predsednika Komisije za utvrđivanje činjenica o ubistvima novinara, podneli su žalbu Savetu za štampu zbog teksta bivšeg glavnog urednika „Ekspres Politike“ Đorđa Martića, koji je „Politika“ objavila u „Pogledima“, a u kojem se, kako je navedeno u žalbi, autor „grubo poigrava činjenicama, okolnostima i kontekstom u kojem je izvršen atentat na Slavka Ćuruviju“. U spornom tekstu, Đorđe Martić, koji je 1999. godine objavio tekst „Ćuruvija dočekao bombe“, koji se smatra najavom Ćuruvijinog ubistva, navodi da je tekst objavio da bi praktično „pozvao Ćuruviju da to demantuje“, ali i, po oceni podnosioca žalbe, „tenedenciozno i neutemeljeno razvija tezu o tome kome je ubijeni novinar ’smetao’“ i odgovornost posredno prebacije na Zorana Đinđića i sve stavlja u kontekst navodne borbe za vođstvo tadašnje opozicije. Raegujući na ovaj tekst, Komsiija za utvrđivanje činjenica o ubistvima novinara je 22. maja izdala saopštenje i poslala ga „Politici“, da bi ga objavila i izvinila se čitaocima za uređivački propust, što se nije dogodilo. Nakon toga, predsednik Komisije Veran Matić uputio redakciji i vršiocu dužnosti glavnog urednika lista reagovanje, koje takođe nije objavljeno. Zbog svega toga, po mišljenju podnosioca žalbe, prekršeno je više tačaka iz poglavlja Istinitost izveštavanja, Odgovornost novinara, Novinarska pažnja i Poštovanje privatnosti.\nČlanovi Komisije za žalbe bili su saglasni u oceni da list koji drži do svog ugleda i kredibiliteta ne sme da sebi da dozvoli ovakve uređivačke propuste. Bez ikakve ograde, objavljen je tekst, u kojem čovek koji je najavio Ćuruvijino ubistvo, bez ikakih dokaza i osnova, sada za to ubistvo praktično optužuje bivšeg premijera Zorana Đinđića, koji je takođe ubijen i ne može da se brani. Po mišljenju članova Komisije, objavljivanjem spornog teksta prekršene su brojne odredbe Kodeksa koje se odnose na obavezu istinitog i objektivnog izveštavanja, razlikovanja činjenica od pretpostavki i nagađanja, zabranu iznošenja lažnih optužbi i kleveta. Autor spornog teksta takođe ne poštuje dostojanstvo ljudi o kojima piše, pre svega kad je reč o žrtvama zločina, protiv kojih iznosi iskonstruisane i ničim potkrepljene optužbe. Uredništvo „Politike“ ničim nije objasnilo svoju odluku da objavi ovakav tekst, a odbijanjem da objavi saopštenje Komisije za utvrđivanje istine o ubistvima novinara i reagovanja predsednika Komisije nedvosmisleno je potvrdilo da svoju uređivačku odluku, u najboljem slučaju, ne smatra spornom. Po oceni članova Komisije, „Politika“ je prekršila Kodeks novinara Srbije i odbijanjem da objavi saopštenje, odnosno reagovanje, takođe bez ikakvog obrazloženja, jer, suprotno standardima profesije, nije postupila u skladu sa obavezom negovanja kulture i etike javne reči.\nZbog svega toga, Komisija je jednoglasno odlučila da je „Politika “ prekršila Kodeks novinara Srbije i naložila listu da ovu odluku objavi.


Izvor: B92, 28.Nov.2020, 12:48\nPredsednik Srbije Aleksandar Vučić rekao je da se danas očekuje još jedan težak dan, posebno po broju mrtvih.\nKako je rekao, Srbija se trudi da održi svoj zdravstveni sistem.\nKako je rekao, veliki broj mladih lekara se prijavio za rad u novim bolnicama i pomone u borbi sa koronavirusom.\n"Nadam se da ćemo uvek i u svakom momentu moći da kažemo da su naši lekari i medicinsko osobolje radili izuzetno bolje od ostalih na kontinentu i to možete da vidite", >> Pročitaj celu vest na sajtu B92 << rekao je Vučić.\nOn je istakao da je situacija u regionu znatno lošija.\n"BiH ima za više od 1.000 preminulih, a manja je od Srbije", rekao je predsednik.\nOn je istakao da je ovo užasna bolest, ali da se naš sistem bori i u teškim uslovima.\nVučić je istakao da imamo proporcionalno manje mrtvih u odnosu na broj stanovnika zato što testiramo mnogo na dnvenom nivou.\n"Mene interesuje koliko smo života spasili, a koliko je ljudi umrlo, i to je ono što svakog drugog interesuje, a ne šta je formalno prijavljeno. Mi u koroni vidimo neprijatelja i borićemo se protiv njega", rekao je Vučić.\nPredsednik Srbije Aleksandar Vučić poručio je da srpski zdravstveni sistem nije pukao, kako to pojedini tvrde, ali da jeste u teškoj situaciji i da uprkos tome napreduje, zahvaljujući herojima u zdravstvu koji pomažu svoju državu, za razliku od ovih drugih koji gledaju samo da joj naškode.\n"Naš zdravsteni sistme je u teškoj i komplikovanoj sitauciji, ali napreduje svakog dana i rađa junake i heroje svakoga dana".


SDA mora da prihvati sve odluke Ustavnog suda BiH o legitimnom predstavljaju i zastupanju, te da podrži izmjene Izbornog zakona BiH što bi omogućilo legalno političko predstavljanje, poručio je Hrvatski narodni sabor.\n"Politički predstavnici bošnjačkog naroda moraju razgovarati o budućnosti BiH sa političkim predstavnicima Srba i Hrvata da bi uz dogovor rješavali krucijalne probleme, jačali privredu i svima u BiH osigurali bolje uslove za život", naveli su iz HNS-a, te istakli da se za SDA ukazala istorijska prilika.\nU saopštenju je upućen i poziv na smirivanje napetosti, sprečavanje novih političkih kriza, kao i na kompromis koji je u interesu BiH kroz buduće demokratsko sazrijevanje politika i društva i dugoročne vizije međusobnog uvažavanja i razvoja, koju zajedno moraju usuglasiti sva tri konstitutivna naroda u BiH.\nIz HNS su najavili da će nastaviti rješavati probleme i krize koje uvijek drugi podstaknu, kao iskreni predvodnik politike dijaloga, dogovora i pravednih rješenja u BiH.\nHNS je istakao i da se moraju naći rješenja koja su plod dijaloga, isključivo u okviru Ustava BiH i evropskih standarda.\nHNS Ustavni sud BiH\nUstavni sud BiH je narušio međunarodni ugovor


July » 2015 » Catalyst Balkans Blog\nGodišnji izveštaj o stanju filantropije u Hrvatskoj za 2013. godinu, koji je Katalist objavio danas, zabeležio je 1,036 slučajeva filantropskih davanja. Ovaj nivo filantropske aktivnosti, zajedno sa 25,2 miliona koji su bili donirani u ovim aktivnostima, stavlja Hrvatsku na vodeću poziciju u regionu Zapadnog Balkana. Neprofitne organizacije su bile primarni provodnik donacija prikupljenih od strane Read more\nKatalist danas objavljuje svoj Godišnji izveštaj o stanju filantropije u Crnoj Gori za 2013. godinu. Zabeleženo je više od 340 slučajeva filantropskih davanja od strane pojedinaca i kompanija u Crnoj Gori, kao i iz crnogorske dijaspore. Glavne svrhe donacija su smanjenje siromaštva, podrška marginalizovanim grupama, obrazovanje i zdravstvena zaštita. Kompanije i mala i srednja preduzeća Read more\nProšlo je dosta vremena od kada ste poslednji put čuli od nas iz Katalista. Neko vreme smo bili u zastoju, jer smo bili zatrpani gomilom podataka koje smo prikupili, a koji se tiču domaće filantropije u sedam zemalja zapadnog Balkana. Veoma nam je drago da se vratimo na mrežu sa obnovljenim i reimenovanim blogom: Philanthropy Read more


Pentagon: U Siriji uništeno devet objekata, napadi izvedeni oprezno i precizno - Sputnjik Srbija\n21:09 11 April 2021\n19:50 26.02.2021 (osveženo 19:54 26.02.2021) Preuzmite kraći link\n„Dva aviona F-15 izbacila su sedam veoma preciznih projektila i uništila u potpunosti devet objekata, a delimično dva, onemogućivši njihovo funkcionisanje“, rekao je Kirbi novinarima.\nPrema preliminarnim podacima, rekao je on, ima povređenih u napadima, ali nije izneo konkretne informacije jer procena operacije još traje.\nKirbi je dodao da su ciljevi birani veoma precizno i da su udari bili isti takvi.\n„Cilj napada je, očigledno, na prvom mestu bio da se spreče napadi u budućnosti, a drugo, da se jasno stavi do znanja da će Amerika štititi svoje ljude. Ti ciljevi su bili izabrani veoma oprezno i precizno, a tako su izvedeni i napadi“, rekao je Kirbi i dodao da je to bila odbrambena operacija s obzirom da su u Pentagonu znali za šta služe ti objekti.\nPodsetimo, Pentagon je ranije saopštio da je usled vazdušnog napada na Siriju uništeno nekoliko infrastrukturnih objekata šiitskih grupa, koje podržava Iran.\nMinistar odbrane SAD Lojd Ostin saopštio je da su se američki vojnici oslanjali na obaveštajne informacije iračke strane i da su sigurni u preciznost napada. Prema pisanju lista „Vašington post“, u napadu je poginulo nekoliko ljudi.\nReagovala je i zvanična Moskva. Šef ruske diplomatije Sergej Lavrov kritikovao je Sjedinjene Američke Države zbog toga što je američka vojska o predstojećem napadu na Siriju upozorila Rusiju svega četiri ili pet minuta ranije. Rusija je, takođe, upozorila da takvi napadi mogu dovesti do konflikta velikih razmera u čitavom regionu.\nLavrov je podsetio da SAD nezakonito borave na teritoriji Sirije, kršeći sve norme međunarodnog prava, uključujući rezoluciju Saveta bezbednosti UN o rešavanju sirijske krize.\nU međuvremenu, generalni sekretar Ujedinjenih nacija Antonio Gutereš pozvao je sve strane u Siriji da izbegavaju eskalaciju i budu uzdržani.\n„Generalni sekretar pomno prati saopštenja o udarima Amerike po ciljevima u istočnoj Siriji. On je zabrinut kao i pre zbog nestabilne situacije u regionu i pozvao je sve zainteresovane strane da budu uzdržane i da izbegavaju eskalaciju“, rekao je njegov portparol Stefan Dižarik.\nnapadi, Sirija, Pentagon


Migranti na granici u sve težoj situaciji - Studio B\nMigranti na granici u sve težoj situaciji\nMigranti na granici u sve težoj situaciji Tanjug, RTS\nDruštvoDrustvo Pocetna 08. 07. 2016. 12:11:15\nMigranti na granici sa Mađarskom su u sve težoj humanitarnoj situaciji, a dodatno zabrinjava brutalnost mađarske policije, izjavio je Vladimir Petronijević iz Grupe 484, koji smatra da bi Srbija trebalo da inicira dijalog i sa Briselom i sa Budimpeštom i da problem podigne na viši politički nivo.\n„Problem odmah treba podići na što viši politički nivo. Ako ovim tempom ljudi budu dolazili imaćemo mnogo problema i humanitarnih i bezbednosnih“, ocenio je Petronijević za RTS.\nKaže da pojačana kontrola granice sa Srbijom koju Mađarska sprovodi predstavlja kontinuitet politike potvrđen između EU i Turske.\n„Cilj je da izbeglica i migranata u EU bude što manje. Te mere koje sprovodi Mađarska preuzele su i neke druge zemlje zatvarajući koridor i zbog toga ne treba biti iznenađen što Evropa ćuti“, rekao je Petronijević.\nDodaje da su ljudska prava osoba koje imaju potrebu za međunarodnom zaštitom u drugom planu i da je to zabrinjavajuće.\n„Da bi se tu stvari promenile, trebalo bi tražiti drugačiji pogled na ono što je migrantska i izbeglička politika danas“, ističe Petronijević i dodaje da se po Srbiju, u humanitarnom smislu, situacija usložnjava.\nPrema njegovim rečima, veliki broj ljudi ne želi da bude zaštićen u Srbiji i situacija još nije alarmantna, ali je ozbiljna.\n„Broj izbeglica je daleko od broja koji je bio polovinom prošle godine, ali smo tad imali dozvoljen tranzit“, napominje Petronijević.


Pentagon sumnjičav prema povlačenju ruske vojske iz Sirije\n11. decembar/prosinac, 2017.\nVladimir Putin u ruskoj bazi u Siriji\nPentagon je sumničavo reagovao na današnju objavu povlačenja "značajnog dela" ruskih snaga iz Sirije.\n"Ruske izjave o povlačenju trupa često ne odgovaraju stvarnom smanjenju vojnih efektiva, i ne utiču na američke prioritete u Siriji. Međunarodna koalicija nastavlja operacije u Siriji i podršku lokalnim snagama", rekao je portparol američkog ministarstva odbrane Edrijen Renkin-Galovej.\nRuski predsednik Vladimir Putin je danas tokom nenajavljene posete Siriji naredio povlačenje "značajnog dela" ruskih snaga iz te zemlje, nekoliko dana pošto je Moskva objavila "potpuno oslobođenje" Sirije od Islamske države. Tokom posete vazduhoplovnoj bazi Hmejmim, Putin je rekao da će ostati operativne ta baza, u kojoj su koncentrisane ruske snage, kao i pomorska baza Tartus.\nPo rečima jednog američkog zvaničnika, SAD smatraju da će Rusija izvesti "čisto simbolično" povlačenje i vratiti kući nekoliko aviona. Izvesno je, kako kaže taj zvaničnik, da će Moskva zatim zahtevati da se i SAD potpuno povuku iz Sirije.\nVašington je prošle nedelje stavio do znanja da će SAD ostati u Siriji "koliko god bude potrebno" da bi se osiguralo da ta zemlja ne postane ponovo utočište Islamske države.


RUKOMET Archives - Sport ekspres\n24 јан, 2022\nObilić slаvio nа Kosmetu, Željo sigurаn, remi u Požаrevcu\n01/04/2018 01/04/2018 Slobo M\nRukometaši Obilića bili su bolji od Mokre Gore. Drugа polovinа prvog delа igre pripаdа Beogrаđаnimа koji u 20. minutu dolаze do egаlа, а u 21. i do prvog vođstvа. Do krаjа poluvremenа igrаlo se gol […]\nLeave a commentNaslovna, RUKOMET, VESTI DANA\nBRUKA: Rukometaši ne žele da igraju za Srbiju!\n29/03/2018 29/03/2018 Slobo M\nRukovodstvo rukometnog sаvezа Srbije kontаktirаlo je igrаče koji bi trebаlo dа brаne boje Srbije u dvoboju sа Pаncerimа. Kаko sаznаjemo, ni tu ne ide nimаlo glаtko, budući dа su učešće otkаzаli kаpiten Žаrko Šešum, Petаr […]\nLeave a commentIzdvojeno, Naslovna, REPREZENTACIJA, RUKOMET, VESTI DANA\nRUKOMET (M): Sve zanimljivija borba za plej-of!\n25/03/2018 Rajko B\nRukometaši Partizana, Metaloplastike, Crvene zvezde i Obilića su pobedama u 20. kolu Superlige opravdali uloge favorita, nastavljajući prilično zanimljivu borbu za plej-of. Dve runde pre kraja ligaškog dela nadmetanja, drugoplasriani Partizan je maltene „na bezbednom“, […]\nPOGODAK PET SEKUNDI PRE KRAJA: Rukometašice Srbije izgubile u Švedskoj, ali ostale prve na tabeli!\nŽenska rukometna reprezentacija Srbije poražena je u gostima od selekcije Švedske sa 31:30 (16:13) u četvrtom kolu kvalifikacija za Evropsko prvenstvu u Francuskoj. Tako su se Šveđanke revanširale izabranicama selektora Ljubomira Obradovića za nedavni susret […]\nLeave a commentIzdvojeno, Naslovna, RUKOMET, VESTI DANA\nEHF suspendovao RSS i izbacio juniorke iz kvalifikacija!\n23/03/2018 24/03/2018 Rajko B\nEvropska rukometna federacija (EHF) suspendovala je Rukometni savez Srbije i izbacila juniorke iz kvalifikacija za Svetsko prvenstvo. EHF je kaznio naš mladi ženski tim isključivanjem iz daljeg toga takmičenja nakon što je Vlada Srbije zabranila […]\nSTOP ZA RUKOMET SRBIJE I KOSOVA! Vlada Srbije zabranila odigravanje meča!\n23/03/2018 Rajko B\nKvalifikacioni meč za odlazak na Svetsko juniorsko prvenstvo između rukometašica Srbije i takozvane selekcije Kosovo trebalo je da bude odigran ovog petka (16 sati) u Kovilovu, ali od toga neće biti ništa. Vlada Srbije donela […]\nĐurkoviću, sram te bilo! Odabrao si Kovilovo kao mesto srpske sramote!\n23/03/2018 23/03/2018 Slobo M\nPredsednik RSS, Božidar Đurković ostaće upamćen kao izdajnik. Prvo je izdao svog prvog saradnika Velju Marjanovića koji je od njega napravio ono što danas on jeste, zabivši mu noć u leđa. Da bi stigao do […]\nSrpkinje preokretom u drugom poluvremenu slomile otpor Šveđanki\n22/03/2018 22/03/2018 Slobo M\nReprezentаcijа Srbije ostvаrilа je izuzetno vаžnu pobedu nаd Švedskom 30:23 (9:15) u trećem kolu kvаlifikаcijа zа Evropsko prvenstvo u Frаncuskoj. Niškа hаlа „Čаir“ posvedočilа je sjаjnom preokretu srpskih rukometаšicа, koje su u drugom poluvremenu […]\nRukometaši Železničara pobedili Vojvodinu i osvojili Kup!\n18/03/2018 18/03/2018 Rajko B\nRukometaši Železničara osvojili su prvi trofej ove sezone, pošto su u finalu Kupa Srbije u Novom Sadu pobedili Vojvodinu sa 21:19 posle velike borbe. Bio je to sedmi trofej za Nišlije u klupskoj istoriji, nalaze […]


Leka za lečenje karcinoma prostate, LHRH agonista, u bolnicama će biti početkom marta, a do nestašice je došlo zato što dobavljač nije ispoštovao sve dogovorene obaveze, poručuju iz Fonda zdravstvenog osiguranja Republike Srpske.\nPodsetimo, u pojedinim bolnicama u Srpskoj ovog leka nema mesecima, pa su pacijenti prinuđeni da ga kupuju u apotekama.\nLHRH agonist nije klasični citostatik, nego hormonska terapija, a zbog njegove nestašice dešava se da pacijentima bude odgođeno zračenje. Onkolozi su zabrinuti zbog toga što nemaju informaciju kada će lek biti dostupan za terapiju, uz napomenu da su ga redovno potraživali, ali bezuspešno, piše Srpskainfo.\nIz FZO poručuju da će snabdevenost ovim lekom biti normalizovana početkom sledećeg mjeseca kada kreće realizacija novog tendera za ovu godinu.\n– Fond je LHRH agonist lani ugovorio sa dobavljačem nakon redovno sprovedene procedure nabavke, a čak je sprovedena i vanredana nabavka kako bi se pravovremeno obezbedile potrebne količine i upravo kako pacijenti ne bi ostali uskraćeni za ovaj lek. Prema našim informacijama, dobavljač je imao problem s nabavkom ovog leka i zato ga nije na vreme isporučivao – kažu u FZO.\nDodaju da, ako se i desi nestašica nekog citostatika, lečenje pacijenata nije ugroženo, jer su lekarima na raspolaganju drugi citostatici, odnosno zamenske terapije.\nPodsetimo, dok su u ovom Fondu pre par dana tvrdili da trenutno nema problema u snabdevenosti lekovima za lečenje karcinoma, te da im se bolnice nisu obraćale zbog nedostatka citostatika, ispostavilo se da je u bolnicama u RS situacija sasvim drugačija.


Odložen početak objedinjenog suđenja Miškoviću\nPočetak objedinjenog suđenja vlasniku “Delta Holdinga” Miroslavu Miškoviću i ostalim okrivljenim za oštećenja putarskih preduzeća i kruševačke fabrike maziva FAM odloženo je pred Specijalnim sudom za 21. januar 2015. zbog štrajka advokata.\nMišković i još 13 okrivljenih iz oba slučaja koji su sada spojeni u jedan proces, došli su na suđenje koje je trebalo da se održi u Palati pravde, ali su izostali njihovi branioci. Predsednik sudskog veća koji će suditi objedinjeni proces sudija Maja Ilić je ukazala da će ovaj objedinjeni proces praktično krenuti ispočetka.\nOna je najavila da će se, kada se steknu uslovi za rad, odnosno prekine štrajk advokata, proces intezivirati i cešće zakazivati glavni pretresi.\nSlučaj FAM pokrenut je pre postupka protiv Miškovića. Mišković, njegov sin Marko i Đurašković bili su uhapšeni u decembru 2012. Godine. Pušteni su da se brane sa slobode uz jemstva od više miliona evra.\nОзнаке: Mišković, odbrana, proces, suđenje\n← Prethodni članak Delta Holding najbolja domaća kompanija u razvoju talenata\nSledeći članak → Delta primila treću generaciju Mladih lidera


Prvi potpredsednik Narodne stranke i poslanik u Skupštini Srbije Miroslav Aleksić pitao je danas premijerku Anu Brnabić i ministra spoljnih poslova Ivicu Dačića da li znaju da je predsednik Srbije Aleksandar Vučić u SAD pregovarao sa kontroverznim lobistom Korijem Levandovskim.\n„Vučić je od Levandovskog tražio da mu obezbedi telefonski razgovor sa predsednikom SAD Donaldom Trampom. Koliko ta usluga košta i da li će je platiti gradjani Srbije iz budžeta? Ranije su plaćani Toni Bler, Gerhard Šreder, Franko Fratini, Alfred Guzenbauer i Fondacija Klinton“, rekao je Aleksić na sednici Skupštine.\nVučić je ranije danas, komentarišući „tvit“ predsednika Narodne stranke Vuka Jeremića da je Koriju Levandovskom rekao da sam odredi cenu za to da mu ugovori telefonski razgovor sa predsednikom SAD Donaldom Trampom, kazao da nijednog Levandovskog nikada nije upoznao, niti čuo i video.\nAleksić je pitao i da li Vučić i Dačić znaju šta su prihvatili potpisivanjem Briselskog sporazuma i istakao da režim ozbiljno ugrožava srpske nacionalne interese.\n„Zabrinjavajuće deluje Vučićeva izjava da nigde ne piše da se Zajednica srpskih opština formira po kosovskim zakonima. U četvrtom članu Briselskog sporazuma, potpisanog 19. aprila 2013. godine, jasno je definisano da će ‘u skladu sa nadležnostima dodeljenim u skladu sa Evropskom poveljom o lokalnoj samoupravi i kosovskim zakonom, opštine imati pravo da saradjuju u kolektivnom sprovođenju ovlašćenja kroz ZSO'“, rekao je Aleksić.\nAleksić je istakao da je vladajuća većina po hitnom postupku predložila usvajanje seta od šest finansijskih zakona jer je medjuvladina organizacija FATF stavila Srbiju na listu država osumnjičenih za pranje novca i finansiranje međunarodnog terorizma, kao jedinu evropsku državu, a uz države poput Sirije i Jemena.\nOvi zakoni se donose sa ciljem da se primene pravila koja je FATF usvojio još 2012. godine, naveo je Aleksić.\n„Vlast Srpske napredne stranke šest godina nije bila u stanju da primeni i usvoji te standarde. Nemam drugo objašnjenje osim da je režim u poslednjih šest godina imao korist da Srbija bude među najatraktivnijim destinacijama za pranje novca, što objašnjava činjenicu da je korupcija dostigla endemske razmere“, rekao je Aleksić.\nAleksić je, povodom predloga zakona o zaduživanju od 80 miliona evra za izgradnju vetroparka kod Kostolca, upitao zašto se taj kredit uzima ako je vršilac dužnosti direktora Elektroprivrede Srbije Milorad Grčić rekao da EPS ima na računu 450 miliona evra.\n„Predvidjeno je da se bespovratno da milion evra za konsultantske usluge. Zašto bi gradjani nekome dali milion evra za konsultantske usluge ako imamo profesionalca na čelu Vlade Srbije? Premijerka Ana Brnabić je verovatno najveći stručnjak za vetroparkove u Srbiji. Zašto bi davali nekome pare, ako ona to može besplatno da uradi“, upitao je Aleksić.\nAleksić je kazao da je Ana Brnabić bila direktorka u firmi „Kontinental vind“, koja je trebalo da gradi vetroparkove u Srbiji, kada je 2015. godine izbila afera u kojoj se pominjalo da je tadašnji direktor Elektromreže Srbije Nikola Petrović tražio mito od dva miliona evra toj kompaniji.\n„Ana Brnabić je na konferenciji za novinare stala u odbranu Petrovića i posle toga naprasno dobila funkciju ministra, a potom i premijera. Verovatno je te funkcije zaslužila jer je žrtvovala interese kompanije u kojoj je radila da bi zaštitila koruptivne radnje, ucene i reket koji je tražen za podizanje vetroparkova“, rekao je Aleksić.\ndidi pre 1 godine\nopet jedan kreten sledi drugog imbecila stvarno su dosadni i tupavi


Lekić: Obradovićev štrajk nije stvar Vranjskih, već profesije - MediaSfera\nLekić: Obradovićev štrajk nije stvar Vranjskih, već profesije\nVlasnik i urednik ugašenog nedeljnika Vranjske Vukašin Obradović je nakon celodnevnog štrajka glađu zbog “besmislenosti borbe za slobodu medija”, sinoć u kasnim večernjim časovima primljen u vranjsku bolnicu. Obradović je od jutros stabilno, i na preporuku lekara počeo je da uzima hranu, prenosi N1.\nPredsednik Nezavisnog udruženja novinara Srbije Slaviša Lekić posetio je Obradovića sinoć u prostorijama redakcije Vranjskih. Nakon višečasovnog razgovora Lekić se obratio medijima i izjavio da će Obradović danas poslati svoje zahteve Ministarstvu finansija i Poreskoj upravi.\n„Njegov štrajk više nije stvar Vranja i Vranjskih, već profesije. Nadam se da će to postati problem Srbije. Ovo što se dešava Vranjskim, sutra se vrlo lako može desiti preostalim slobodnim medijima koji su još ostali i koji kritički promišljaju i vrednuju rad Vlade„, dodao je Lekić, prenosi Beta.\nU međuvremenu redakcija nedeljnika Vranjske ponovo je pokrenula internet portal, a dnevni list Danas ponudio je pomoć kolegama iz ugašenog medija: “Spremni smo da svake nedelje, dok se ne prevaziđe trenutna situacija, kao podlistak štampamo Novine Vranjske u okviru našeg dnevnog lista.”\nSkrozza: Pognuli smo glavu i čekamo da nam je stave na panj\nIspred zgrade Vlade Srbije u Beogradu sinoć je održan protest zbog gašenja lokalnog nedeljnika Vranjske, i radi izražavanja solidarnosti sa direktorom ovog lista Vukašinom Obradovićem.\nMedijska i novinarska udruženja u jučerašnjem saopštenju navela su da osim slučaja Vranjskih, o gušenju medijskih sloboda u Srbiji svedoče i brojni primeri, od kojih su najskoriji napadi na portal Krik i njegovog urednika Stevana Dojčinovića, kao i na novinarke Antonelu Rihu, Natašu Mijušković i Jelenu Obućinu, koje su bile brutalna meta „Informera“, koji ih naziva „žutim RTS licemerkama“ i poziva na obračun sa njima. Oko 200 okupljenih pobunilo se protiv medijskog mraka i političkih pritisaka koje trpe kritički nastrojeni mediji. Izvršni direktor fondacije “Slavko Ćuruvija” Ilir Gaši izjavio je da slučaj Vranjskih i Vukašina Obradovića ni na koji način nisu usamljeni incident, niti usamljeni gest očajnika. “Reč je o jednom čoveku i mediju koji je istrpeo stravične posledice medijskih politika vodjenih u Srbiji“, istakao je Gaši.\nNovinarka i članica Saveta za štampu Tamara Skrozza na jučerašnjem skupu obratila se prisutnima rečima: „Svega mi je dosta, dosta mi je akademskih frazetina o tome kako je kriza u medijima, dosta mi je beskrajnih analiza i konferencija bez ikakvog smisla, cilja i efekta. Nas bukvalno ubijaju, a mi smo pognuli glavu i čekamo da nam je stave na panj“. Skrozza je ovom prilikom najavila i da će se danas sastati zainteresovani predstavnici novinarskih udruženja i organizacija civilnog društva, radi definisanja konkretnih ciljeva narednih okupljanja.\nProtest #StojimUzVranjske organizovala je fondacija Slavko Ćuruvija.\nVlada Republike Srbije: Slučaj Vranjskih nije gušenje slobode medija\nU saopštenju Vlade Republike Srbije istaknuto je da nedeljnik Vranjske ni po jednom osnovu ne može biti okarakterisan kao medij koji je na bilo koji način diskriminisan od strane konkursnih komisija Ministarstva kulture i informisanja i Vlade Republike Srbije, čak naprotiv.\nOsim toga, navodi se u saopštenju Vlade, Vranjske se bespravno nalaze u prostorijama Fonda PIO, koji je u nadležnosti Filijale Vranje. „Vlada Srbije sve ove godine nalazila način da izađe u susret Vranjskim i prevaziđe i te probleme“.„Vlada Republike Srbije je putem konkursa koje je organizovalo Ministarstvo kulture i informisanja za sufinansiranje sadržaja, od 2014. do danas, podržala Vranjske sa ukupno 4.475.959 dinara“, navode, i dodaju da je iz budžeta grada Vranja, u periodu od 2014. godine do danas, pomenutom mediju isplaćen iznos od 9.026.808 dinara po različitim osnovama.\nImajući u vidu iznose koje su Vranjske dobijale od Vlade Republike Srbije, a posebno od 2014. godine, kao i grada Vranja, “jasno je da se ovde ne radi o gušenju slobode medija, slobodne reči ili kritičkog mišljenja, već da je reč o problemu održivog finansiranja sa kojim se suočavaju svi mediji širom sveta”, objašnjavaju u saopštenju.\n„Štrajk glađu najradikalniji je vid protesta koji ne vodi rešenju, već u još veće probleme. Vlada apeluje da se rešenja traže na drugi način i uvek je otvorena za dijalog“, zaključuju.\nPodsetimo, Vukašin Obradović počeo je štrajk glađu juče, dan nakon gašenja nedeljnika Vranjske, koji je postojo duže od dve decenije. Kao razlozi zatvaranja medija navode se “ekonomski i politički pritisci”.\nTagovinovine Obradović Vranjske Vukašin\nNovinari iz regiona solidarni sa Vranjskim i Dojčinovićem


ponedeljak, 29 avgust 2016 10:35\nNajavljeno povećanje minimalne cena rada odnosiće se samo na one zaposlene koji primaju najnižu platu do 23.000-24.000 dinara mesečno. Ovo povećanje, ne znači rast plata, već pomoć preduzećima i radnicima koji imaju probleme i koji su ugroženi, kaže za Politiku Ljubisav Orbović, predsednik Saveza samostalnih sindikata Srbije, koji je u okviru Socijalno-ekonomskog saveta započeo razgovore o novoj ceni rada.\n– To je propisano Zakonom o radu. U praksi to znači, da će, primera radi, u prosveti i obrazovanju povećanje dobiti oni koji primaju najniži lični dohodak, a ne profesori s najvećim platama. Njima se plate mogu povećati samo ako je tako predviđeno kolektivnim ugovorom u samoj obrazovnoj ustanovi. Ali tu im ne pomaže država dodatnim parama, već to moraju da reše tamo gde rade – kaže Orbović.\nUpitan da li će popustiti pred vladom i Unijom poslodavaca i pristati na manji minimalac od 143 dinara, koliko bi im u ovom času pripalo, Orbović kaže, da na pregovore Socijalno-ekonomskog saveta niko ne ide da bi nekog ucenjivao, nego da bi se postigao konsenzus oko najvažnijeg pitanja za najsiromašnije radnike. On kaže da poslodavci insistiraju da se minimalna cena rada poveća za rast inflacije, ali niko od njih, dodaje, ne kaže da u protekle dve godine ova cena nije povećavana iako je bilo rasta cena.\n– Zato ćemo gledati da nadoknadimo sve propušteno – najavljuje Orbović.\nMilan Knežević, privatni preduzetnik i vlasnik modne kuće Modus, kaže da bi problem minimalne cene rada, koji bi podržala i vlada, trebalo rešiti tako što bi se povećanje odnosilo isključivo na najugroženije radnike, s minimalnim primanjima. S tim, što bi im se taj minimalac svake godine povećavao za oko tri odsto, da dođe do bar 30.000 dinara.\n– Uvećanje minimalca treba da bude svake godine za oko tri odsto, jer se obično na godišnjem nivou beleži toliki rast inflacije. Tako bi se za nekoliko godina došlo do nekog pristojnog minimalca. Što je još važnije, time se ne bi povećavale plate zaposlenih, pa ni ukupna masa para koja se izdvaja za isplatu zarada. Jer ovde nije cilj da onaj ko ima najviše dobije još više. To je jedini način i da se smanji razlika između privatnog i javnog sektora gde su plate za oko 25% veće – kaže Knežević i dodaje da bi kao poslodavac pristao na povećanje minimalne cene rada na 130 dinara, u odnosu na sadašnjih 121 i da je to podnošljivo za kasu.\nNa pitanje da li bi kao poslodavac podržao ovakvu ideju da se minimalac svake godine povećava za oko tri odsto i da se odnosi na one s minimalnim primanjima, predsednik Unije poslodavaca Srbije Nebojša Atanacković kaže za Politiku da ovo povećanje mora da se odnosi na najugroženije i da je to i njihov predlog.\n– Apsolutno se slažemo s tim, jer ovo ne sme niko da shvata kao povećanje plate. Jer to nije povećanje zarada. Što zbog republičkog budžeta, što zbog samih poslodavaca koji treba da obezbede više para za isplatu zarada – ističe Atanacković.\nPredlog da se minimalac, sa 121, poveća na 127 do 130 dinara je realan, kaže predsednik UPS-a i objašnjava da se istovremeno ne može očekivati da minimalac pokriva potrošačku korpu, ili čak da bude veći od nje.\n– Ovde se radi o socijalnoj pomoći, a ne o rastu plata. Sigurno je da se zahtev sindikata od 143 dinara, odnosno povećanje od 15%, u ovom času ne može prihvatiti, jer nije realan – napominje Atanacković.\nOsim toga, dodaje, ako je već i došlo do rasta BDP-a, ne treba sve to dati na potrošnju, već sačuvati deo para.\n– Bilo kako bilo, minimalac, koliko god on bio od 1. januara, ne sme da bude početni koeficijent koji će onima s najvišim primanjima dodatno povećati zaradu. Ministar rada Aleksandar Vulin poručuje da se o ceni rada dogovore poslodavci i sindikati, a vrlo dobro zna da bez vlade, od tog dogovora nema ništa – zaključuje Nebojša Atanacković.


Nova zgrada UKC-a izašla iz kovid režima, otpušteni poslednji pacijenti oboleli od korone - CITY SMART | Vesti bez ulepšavanja\nNova zgrada UKC-a izašla iz kovid režima, otpušteni poslednji pacijenti oboleli od korone\nDanas su otpušteni poslednji pacijenti koji su se lečili od koronavirusa u novom delu Kliničkog centra. Ukoliko se trend pada novozaraženih i hospitalizovaih pacijenata nastavi ovim tempom i Klinika za infektivne bolesti u kojoj se sada nalaze pacijenti oboleli od koronavirusa, mogla bi da izađe iz crvene zone, dok će kovid odeljenje ove organizacione jedinice biti u Kruševcu.\n“Od danas u Novoj zgradi Univerzitetskog kliničkog centra nema više pacijenata koji se leče od Kovida 19. Prebacivanjem dva pacijenta na Kliniku za infektivne bolesti, danas su otpušteni i poslednji oboleli od kovida sa odeljenja u novom delu UKC-a koja su bili u kovid sistemu”, saopštili su iz ove ustanove.\nKako se navodi trenutno je na Klinici za infektivne bolesti hospitalizovano 27 pacijenata. Ukoliko se nastavi trend smanjenja novozaraženih i broja hospitalizovanih infektivna klinika će se vratiti lečenje nekovid pacijenata, dok će kovid odeljenje ove organizacione jedinice biti u Kruševcu, kažu u UKC-u.\nKlinike koje su do danas zbrinjavale pacijente obolele od virusa, detaljno se čiste i dezinfikuju kako bi se, nakon što zadovolje higijensko-sanitarne uslove vratile redovnim aktivnostima.\nOd početka pandemije kroz Klinike UKC-a koje su lečile odrasle obolele od virusa pregledan je 27.731 pacijent, dok je broj pacijenata koji su bili na bolničkom lečenju 10.500, od toga je u jedinicama intenzivne nege lečeno njih 2.400.\nEpidemiološka situacija je bolja u čitavoj zemlji, a tome je smatraju epidemiolzi doprinela vakcinacija. Vakcinacija bez zakazivanja se nastavlja na više od 200 vakcinalnih punktova u zemlji, a građani mogu da biraju vakcine.\nPrema rečima epidemiologa prof dr Branislava Tiodorvića najveći broj vakcinisanih je među populacijom starijom od 65 godina, dok je najmanji među mladima od 18 do 35. Zbog toga su Ujedinjeni festivali Srbije pokrenuli kampanju usmerenu ka vakcinaciji mladih.\nOznakeCOVID crvena zona epidemija Klinički centar Niš kovid režim\nBez liste čekanja na hiruške intervencije u Kliničkom centru\nDečija klinika dobila aparat za lečenje beba koje su na porođaju ostale bez kiseonika\nKrizni štab doneo odluku o popuštanju mera


Živković: Očekujem bar bod\nPetak , 2017-11-10 | 13:31:24\nTrener Novog Pazara Marjan Živković rekao je danas da njegovi fudbaleri moraju odigrati borbeno i požrtvovano protiv Bežanije u Beogradu, ako žele pozitivan rezultat u predstojećoj utakmici 13. kola Prve lige.\n"Najmanje što očekujem je bod, a to što je rival u zoni ispadanja ne znači ništa. Radnički iz Pirota je poslednji, ali mi smo tamo odigrali najslabiju utakmicu i izgubili. Zahtevam da imamo pravi odnos, jedino tako naš kvalitet može doći do izražaja", rekao je Živković.\nNovi Pazar je sedmi na prvoligaškoj tabeli sa 16 bodova, dok je Bežanija na 13. mestu i ima četiri boda manje.\nNovopazarci će u Beogradu nastupiti bez nekolicine prvotimaca, ali Živković je izrazio očekivanje da će oni koji istrče na teren dati sve od sebe.\n"Jovan Jovanović je povredjen, pa smo i dalje bez klasičnog napadača. Denis Ristov ima kartone, Uroš Stepanović se nije oporavio, a Stefan Radovanović nije više u klubu. Predrag Djordjević i Stefan Marković su jako roviti, dok je Amel Lakota bolestan", naveo je Živković.\nUtakmica Bežanije i Novog Pazara igraće se u nedelju od 13 časova na stadionu kraj Bežanijske crkve.\nČeferin i Anjeli odbacili mogućnost evropske Super lige\nRagipović: Iskupiću se za promašen penal\nBogdanović i Bjelica ukupno 28 poena u pobedi Sakramenta\nTreći vezani poraz Golden Stejta\nDjoković bez titule u Londonu, poraz od Zvereva\nHiršer novu sezonu otvorio pobedom\nZvezda zadržala maksimalni učinak, pao i Mornar\nOdbojkaši u krizi, novi poraz\nKošarkaši Novog Pazara pobedili u Subotici


► Zeman poručio Rusiji da se stidi kada traži da Česi zaborave žrtve sovjetske\nPredsednik Češke Miloš Zeman najavio je danas da će proslavu 75. godina od kraja Drugog svetskog rata u maju u Moskvi iskoristiti da kaže predsedniku Rusije Vladimiru Putinu da Rusija treba da se distancira od sovjetske okupacije Čehoslovačke iz 1968. godine a ne da, kako je kazao, neki ludak u ruskom Ministarstvu spoljnih poslova savetuje Česima da okupaciju zaborave.\n"Mislim da ću upravo Putinu reći da je neki ludak u Ministarstvu spoljnih poslova učinio nešto za šta Rusija treba da se stidi. Kada govorimo o sovjetskoj okupaciji, Rusija treba da se od nje distancira, što je u izvesnoj meri već učinila, a ne da nam savetujemo da je zaboravimo," kazao je danas predsednik Zeman i intervjuu za češki tabloid Blesk.\nRuska diplomatija kritikovala je Češku zbog toga što je češki parlament početkom decembra dodao novi državni praznik, 21. avgust kao Dan sećanja na žrtve sovjetske okupacije iz 1968. godine i u saopštenju je zvanična Moskva optužila Čehe za nedostatak volje da okrenu tu stranicu istorije.\n"Nastojanje Praga da se ponovo vraća događajima starim pola veka da ih ubaci u sadašnji politički kontekst, nedostatak volje da okrenu tu stranicu istorije koja muti atmosferu rusko-čeških odnosa teško da će doprineti uspešnom toku bilateralne saradnje", navelo je tada rusko MSP u saopštenju.\nPredsednik Zeman je prvo ogorčen zbog tog saopštenja zapretio da će bojkotovati proslavu pobede u Drugom svetskom ratu u Moskvi ali danas je kazao da će ići u Moskvu da se žali na tu reakciju lično Putinu, kao što je protestovao svojevremeno kada je u Rusiji objavljen članak sa tezom da bi Česi i Slovaci trebalo da budu zahvalni Sovjetskom Savezu što je sa trupama Varšavskog pakta na zemlju izvršio invaziju i okupirao je.\n"Predložio bih (Putinu) da taj, ne verujem da je to bio direktno ministar spoljnih poslova Lavrov, već neki činovnik koji je napravio taj diplomatski gaf napusti svoju funkciju u ministarstvu", rekao je Blesku češki predsednik.\nSpomenik armiji sovjetskog generala Vlasova, kolaboranta sa Hitlerovim fašistima koji su međutim početkom maja 1945. godine u Pragu prešli na stranu čeških ustanika i borili se da Praški ustanak Nemci ne uguše u krvi već u začetku namerava da podigne praška četvrt Žeporije kao znak pošte za 300 vlasovaca koji su 1945. godine poginuli oslobađajući Prag.\n"Da, pomogli su Pragu, poginulo je 300 njih, ali to ne može da opere njihove prethodne zločine", kazao je Zeman.\nZeman ubistvo iranskog generala označio za Trampovu brljotinu\nPredsednik Češke Miloš Zeman složio se danas sa mišljenjima da ubistvo iranskog generala Kasima Sulejmanija predstavlja kršenje međunarodnog prava, za razliku od likvidiranja šefova terorista i naglasio da je ta operacija Trampova brljotina, jer je samo ojačala režim ajatolaha u Teheranu umesto da ga oslabi i na neki način doprinela i obaranju ukrajinskog civilnog aviona.\n"Kada sam aplaudirao ubistvu Al-Bagdadija, to je bilo u redu. Sa druge strane, nisam siguran i izuzetno bih se složio sa Karelom Švarcenbergom da ubistvo zvaničnog predstavnika države na teritoriji druge države, ma šta mislio o njemu, jeste kršenje međunarodnog prava. U slučaju Al-Bagdadija to je bio napad na šefa terorista. Bilo ih je nekoliko i niko nije protestovao. Ovde je reč o zvaničnom predstavniku međunarodno priznate države", kazao je predsednik Zeman u intervjuu za češki tabloid Blesk.\nČeški predsednik ocenio je da je operacija likvidacije iranskog generala bila američka brljotina jer kada se preduzimaju razne operacije mora se razmišljati i o posledicama.\n"Teško mogu da govorimo umesto Trampa. Mogu da ponovim da, ako se imaju u vidu zamišljani efekti, sa tom operacijom se zabrljalo. Ako nešto preduzmem a neprijatelja ojačam, to je brljotina," rekao je češki predsednik.\nMiloš Zeman ne očekuje izbijanje većeg sukoba povodom ubistva generala Sulejmanija, jer po njegovoj oceni Iran nema dovoljno snage za sukob širi od regionalnog a kada je Tramp u pitanju, pošto je izborna godina, zavisiće od američkog javnog menjanja da li Amerikanci žele operacije protiv Irana ili ne.\n"Na kraju krajeva i to obaranje aviona je na neki način posledica ubistva Sulejmanija, jer se desilo u okviru napada na američke baze. Sve strane, uključujući tu i američku, smatraju da to nije bila namera nego greška", rekao je Zeman.\nIako je Češka do sada zbog eskalacije tenzija nakon ubistva iranskog generala povukla iz svoje misije u Iraku samo petoricu policajaca, dok vojnici u misiji obuke iračkih oružanih snaga ostaju, predsednik Zeman je kazao da ne bi imao ništa protiv toga da Češka povuče svoje vojnike iz Iraka.\n"U svakom slučaju, trebalo bi da imamo avione spremne za evakuaciju. Za razliku od Avganistana povlačenje iz Iraka mi ne bi smetalo. U Iraku je poražena Islamska država, tamo se tuku suniti i šiiti i ne bi bila baš sreća da se umešamo u taj sukob", kazao je Zeman.\nNačelnik generalštaba iranske vojske general Mohamad Bageri upozorio je danas da "strašna osveta" čeka osobe koje su iza ubistva visokog iranskog naučnika specijalizovanog za...


Eparhija raško-prizrenska: Neodgovorne optužbe protiv vladike Teodosija - Jutarnji GLASnik\nVladika Teodosije kao episkop na Kosovu i Metohiji duboko oseća da je u moralnoj i duhovnoj obavezi da pastirski brine o svojim vernicima kada je potrebno i da upozori na moguće negativne posledice koje mogu da uslede u situaciji gde je ugrožen narod i njegov opstanak, navodi se u saopštenju Eparhije raško-prizrenske povodom, kako ističu, žestoke lavine sasvim bespotrebnih osuda i optužbi zbog apela vladike u vezi sa idejom etničke podele Kosmeta.\nEparhija raško-prizrenska ističe da je za Crkvu sve više u medijima pominjana podela Kosova i Metohije nije samo političko pitanje, već pre svega pitanje sudbine desetina hiljada vernika i najvažnijih svetinja.\n„Vladika Teodosije u svom apelu nijednom rečju nije omalovažio napore predsednika Republike i Vlade Srbije za očuvanje Kosova i Metohije kao sastavnog dela Srbije, jer se podrazumeva da je dužnost i obaveza onih koji su na vlasti da brinu o svojoj Ustavom regulisanoj teritoriji i svim građanima“, dodaje se u saopštenju na internet portalu Eparhije.\nEparhija raško-prizrenska ukazuje da gledište, kao i zabrinutost izražena u apelu vladike, jasno proizilaze iz čvrstog i jedinstvenog stava Svetog Arhijerejskog Sabora SPC.\nU saopštenju se podseća da je vladika Teodosije u prvom delu svog apela posebno sa blagodarnošću pomenuo pomoć Vlade Republike Srbije koja je davana Crkvi i našem narodu svih prethodnih dvadeset godina, ne praveći razliku koja je politička partija bila na vlasti.\nDržava Srbija, odnosno, tačnije rečeno, narod Srbije, svesrdno pomaže svojim sugrađanima na Kosovu i Metohiji u cilju opstanka, održivosti postojećeg i obnove uništenog nasleđa.\nKako se napominje, u apelu je takođe pomenuta i pomoć brojnih domaćih i stranih dobrotvora koji su nesebično pružali veliki doprinos našem narodu.\n„Sve što nam je dato primali smo sa blagodarnošću i koristili isključivo namenski u cilju obnove crkava, manastira i unapređenja života našeg vernog naroda, kao što ćemo to i dalje činiti“, dodaje se u sapštenju.\n„Zato, čiste savesti sve što dobijamo, primamo sa jasnim svešću da nas tim novcem niko ne može kupiti. Srpski narod i oni koji su ga vodili uvek su se brinuli o svojim svetinjama, pa i u vreme viševekovne turske vlasti, upravo sa svešću da time ulažu ne u sopstvenu slavu, već za dobro i dobrobit celog naroda. Takve ih je istorija i upamtila“, poručuje Eparhija raško-prizrenska.\n„U tom kontekstu, za Eparhiju raško-prizrensku potpuno je nedolično da ulazi u medijsku prepirku, koja je nažalost pokrenuta na ličnoj osnovi, upravo neodgovornim optužbama protiv vladike Teodosija istoga dana kada je apel i objavljen. Ali, kao naš narod kaže: ‘Ne pada sneg da pokrije breg, nego da svako pokaže svoj trag’, žao nam je, ako se u ovoj situaciji neko našao lično prozvan“, dodaje se u saopštenju.\nKako smatra Eparhija, mnogo je sada važnije da se usredsrediti se na ozbiljan problem koji je pred svima koji treba rešavati sa odgovornošću i brigom o svakom našem čoveku gde god živeo na Kosovu i Metohiji.\n„Zato, niz optužbi sa kojima se suočavamo ovih dana trudimo se da ne shvatimo kao zlu nameru, već kao iskušenje u smutnim vremenima, koje treba odgovorno da prevaziđemo, radeći zajedno na dobrobit naše Crkve i naroda“, zaključuje se u saopštenju Eparhije.\nVulin pisao Teodosiju: Ako ne pomažete, ne odmažite\nAleksandar Vučić se bori protiv najmoćnijih zemalja na svetu da bi sačuvao to što imamo na prostoru Kosova i Metohije, da bi sačuvao Srbe i državu Srbiju na KiM i ako ne možete ili nećete da pomognete, nemojte ni da odmažete, izjavio je danas ministar odbrane Aleksandar Vulin komentarišući otvoreno pismo vladike Teodosija, koji je protiv podele Kosova i Metohije.\nPrema rečima ministra Vulina, ne postoji gotovo rešenje za Kosovo i Metohiju i da bi o njemu, uopšte, mogli da govorimo i bilo bi dobronamerno da svi sačekamo da se rešenje vidi, da se ponudi, pa da se tek onda izjasnimo o njemu, navodi se u izjavi Vulina.\n„Žao mi je što vladika Teodosije nije bio tako glasan kada je Vuk Jeremić izbacio Unmik sa prostora Kosova i Metohije, kada je izbacio UN i doveo Euleks. Mogao je da piše i otvorena pisma kada su Jeremić i njemu slični pravili granicu na prostoru Kosova i Metohije, i kada su se dogovarali sa Evropljanima, a lagali Rusiju i sve one koji su hteli da nam pomognu“, istakao je Vulin.\nEpiskop je nedavno, u otvorenom pismu, ocenio da bi podela koja se pominje u vezi rešenja Kosova i Metohije, kao i svaka druga razmena teritorija u istoriji, dovela do masovnog iseljavanja Srba s juga KiM i stradanja vekovima stare duhovne i kulturne baštine našeg naroda.\nMinistar Nebojša Stefanović: Čini se da pojedini ljudi iz crkve, koriste sva oružja i oruđa da napadnu predsednika Vučića\nPotpredsednik Vlade Nebojša Stefanović rekao je danas da ne razume napade ljudi koji su svedoci stanja na Kosovu i Metohiju na Vučića, u trenutku kada pokušava da izbori nemoguće, a nisu se bunili kada je prethodna vlast činila sve da oteža položaj Beograda u rešavanju pitanja Kosova.\n„Danas kada predsednik Vučić pokušava da izbori nemoguće, da uradi nešto kako bi pomogao srpskom narodu, on je izložen napadima i to od ljudi koji su svedoci stanja. Vladika Teodosije i otac Sava znaju koliko je Vučić pomogao manastire, crkve, građane, da je činio sve da se pomogne da Srbi ostanu na Kosovu. Ne razumem šta je poenta tih napada, osim ako nije samostalno stvorena politika“, istakao je on na konferenciji za štampu.\nOn kaže da se s vremena na vreme plasiraju takve vrste političkih priča od onih koji ne žele da prihvate realnost na terenu, da je Srba sve manje i koji su aktivno učestvovali u tome, svim svojim delovanjem, od upućivanja pitanja Međunarodnom sudu pravde, do premeštanja rešavanja iz UN na EU, čime su uticali da se položaj Srba u pregovorima oteža što više.\nKo i na koga je „bacio kamen“ – na Teodosija ili na Vučića?\nSrpska lista saopštila je danas da se njeni predstavnici nisu „bacili kamenom na vladiku Teodosija“, nego da se on „bacio kamenom na Aleksandra Vučića“, koji je, kako navode, i kao predsednik vlade, i kao predsednik države i lično više uradio za crkve i manastire na Kosovu i Metohiji i Eparhiju Raško-prizrensku nego bilo koji političar ili predstavnik Srba.\nIguman manastira Visoki Dečani Sava Janjić, napisao je prethodno na svom Fejsbuk profilu da su predstavnici SL „potrčali da bace kamen na Vladiku Teodosija koji nosi krst sa svojim narodom“.\nOn je izneo tvrdnju i da oni nisu pomogli Dečanima oko problema sa putem, niti su se interesovali.\nPoslanik SL Igor Simić reagovao je na ovaj komentar i napisao na društvenoj mreži da je Srpska lista insistirala kod svih međunarodnih predstavnika da se gradnja zaustavi, kao i kod nadležnih ministarstava, ali i javno osudila ove aktivnosti.\nInače u četvrtak je u manastiru Visoki Dečani boravilo nekoliko predstavnika ambasada u Prištini, kako bi se upoznali sa zabrinutošću sveštenstva i problemima koje taj srpski manastir ima zbog gradnje puta Dečani – Plav.\nRanije je i Srpska lista putem saopštenja „osudila protivzakonitu gradnju unutar zaštićene zone oko manastira Visokih Dečana“, navodeći da time kosovska vlada sprovodi „otvoreno institucionalno nasilje nad imovinom Srpske pravoslavne crkve“.\nMinistar Aleksandar Vulin: EU ima problema sa Narodnom Republikom Kinom, neka to rešava sama\nVulin: Nismo ničiji „trojanski konj“, pa ni Kine\nReagujući na izjavu evropskog komesara za proširenje Johanesa Hana, da Kina od pojedinih balkanskih zemalja, budućih članica EU, pravi „trojanske konje“ u toj organizaciji, ministar Vulin je izjavio da je Srbija samostalna zemlja, da sama donosi svoje odluke, da nije ničiji „trojanski konj“ i da niko ne može u njeno ime da odlučuje, niti da je koristi za svoje sukobe.\n„Kina nikada od Srbije nije tražila ništa. Nije tražila da priznamo Kosovo, nikada nije tražila da promenimo svoj politički sistem, da nekome uvedemo sankcije, nikada nije tražila da promeni svoju politiku ili da uradi bilo šta što nije u najvišem interesu Srbije. Voleo bih kada bi se i EU ponašala sa nama na isti način. Srbija je samostalna zemlja, sama donosi svoje odluke i voleo bih da sve velike sile to prihvate i razumeju. Upravo zato smo i vojno neutralni, zato što nećemo da bijemo tuđe ratove, zato što nećemo da učestvujemo u tuđim sukobima“, naglasio je Vulin.\n„Srbija nema ni jedan problema sa Narodnom Republikom Kinom, nikakav sukob i ni jedno otvoreno pitanje sa Kinom, i osim iskrenog prijateljstva i pomoći na kojoj smo beskrajno zahvalni, mi sa Kinom nemamo ništa drugo“, poručio je Vulin.\nEvropski komesar za proširenju i susedsku politiku Johanes Han upozorio je nedavno na ulogu Kine na Zapadnom Balkanu, uz napomenu da bi Peking mogao da pretvori u „trojanske konje“ zemlje koje će jednog dana biti članice EU.\n„Kineska kombinacija kapitalizma i političke diktature mogla bi da privuče pojedine lidere u regionu na jugoistočnom krilu kontinenta“, rekao je Han.\nIzvor: RTV Foto:Printscreen\nMakedonija podržava Kosovo u izgradnji države\nTagged EPARHIJA RAŠKO PRIZRENSKA, KOSOVO, TEODOSIJE, VUČIĆ, VULIN


Lider stranke Slobode i pravde Dragan Đilas je u nedelju uveče na Tviteru objavio snimak u kojem je rekao da će u ponedeljak uveče “čekati” osobe koje su prethodne večeri sa razglasa jedne od susednih zgrada puštali “Đilase, lopove” da njegova deca slušaju.\nĐilas je u video snimku veoma emotivno optužio predsednika Srbije Aleksandra Vučića da je večeras "doveo debile" u susednu zgradu od one u kojoj žive njegova deca, te da su te osobe sa razglasa puštala "Đilase lopove", što su čula njegova deca “koja su plakala”.\nĐilas je na snimku poručio da će sutra biti kod zgrade u kojoj žive njegova deca i da čeka one koji su puštali “Đilase, lopove” sa razglasa.\nPodsećamo, mitinzi i kontramitinzi - oglašavanje kritičara vlasti Aleksandra Vučića šerpama u 20.05 sati i odgovor simpatizera SNS od 20.30 sati bakljadama i povicima “Djilase, lopove” - počeli su ove nedelje širom Srbije.\nU međuvremnu je otprilike u isto vreme Vučić u emisiji “Hit tvit” na TV Pink izjavio da SNS nije organizator bakljada koje su odgovor na "šerpovanje".\nPovodom ovog incidenta, na tviteru su se oglasili i pojedini članovi SNS, poput zamenika gradonačelnika Gorana Vesića, koji je Đilasov snimak okarakterisao kao "lošu glumu", uz opasku da je opozicija njemu isto vikala ispred njegove zgrade.\nKomentar je imao i poslanik SNS Dragan Šormaz.


Novi Kneževac: Kad se banda složi oko prioriteta\nKako su se lepo zalepili za Lepenku\n"Lepenka" iz Novog Kneževca je retko transparentan primer kako se preduzeće uništava da bi budzašto bilo prodato unapred poznatom tajkunu. Ovo je i priča o tome kako se od deset miliona evra obrtnih sredstava, uz godišnji promet od isto toliko miliona, za pola decenije dospeva u bankrot\nJoš dok je posle petooktobarskih promena u Srbiji trajalo stanje blisko vanrednom, decembra 2000. u upravnu zgradu Lepenke AD u Novom Kneževcu upada grupa pučista i smenjuje tadašnjeg generalnog direktora Velimira Zagorca, a na njegovo mesto dovodi Aleksandra Ivoševića.\nI sam Ivošević je bio kadar SPS-a, ali je vešto umeo da stekne podršku tadašnjeg lokalnog lidera DOS-a, danas pokojnog advokata Miodraga Perkučine. Ni ovaj, kao ni mnogi drugi transferi u zemlji Srbiji, nije prošao bez naknade.\nVeć u aprilu 2001. pučistički direktor Ivošević sklapa sudsko poravnanje u jednom predmetu u kome je Lepenka do tada imala sve šanse da dobije spor. Protivničku stranu je zastupao advokat Perkučina koji je navodno za svog klijenta od Lepenke naplatio 25.000 maraka odštete. U jednoj kasnijoj krivičnoj prijavi Udruženja akcionara i Sindikata Nezavisnost Lepenke izražava se otvorena sumnja da je taj novac završio u kasi tadašnjeg DOS-a kao nagrada za ukazano poverenje socijalisti Ivoševiću.\nPrvo ruiniraj, pa onda...\nU trenutku kada su pučisti preuzeli Lepenku ona je bila bez dugova i sa obrtnim sredstvima od nekih 20.000.000 ondašnjih maraka! U siromašnoj Srbiji to je bila i ostala velika para.\nPre nego što je doveden na mesto generalnog direktora Ivošević je u Lepenci bio skoro nezapaženi tehnički direktor koji je oduvek pokazivao više sklonosti ka posredovanju u prodaji, nego ka obavljanju zadataka iz sopstvene nadležnosti. Trgovina mu se, valjda, više isplatila. Malo se ko od radnika seća da ga je ikada video u proizvodnim halama. Na ručkovima i terevenkama sa poslovnim partnerima, nasuprot tome, bio je neizbežni učesnik.\nPošto je prepadni vod DOS-ovskih huligana iz uprave najurio legitimnog direktora, Ivošević organizuje referendum radnika za izbor novog rukovodstva. Sitnica koju je prevideo bila je zakonska regulativa koja ne poznaje radnički referendum u akcionarskom društvu, već izbor rukovodstva poverava isključivo skupštini akcionara.\nNa ovo su više puta u svojim presudama ukazivali trgovinski sudovi, ali se nekim čudom kao jedini ovlašćeni, po Agenciji za privredne registre, zadržao Ivošević. U stvari, to i nije bilo nikakvo čudo, već namera, kako će pokazati događaji koji slede.\nNa funkciju doveden i na njoj očuvan milošću onih koji su na vlasti, Ivošević je bio savršen izbor za čoveka koji će da sprovede pljačku uspešne firme po modelu koji je izuzetno često primenjivan u domaćoj privatizaciji, s tim da je slučaj Lepenke retko transparetan primer.\nVećinski vlasnik kompanije nije u tom trenutku bila država, koja je imala tek nekih 37 odsto akcija, već mali akcionari. Zbog toga prodaja firme nije mogla da ide pod plaštom jeftine privatizacije, već je uspešno preduzeće trebalo prvo da bude ruinirano, pa tek onda prepušteno unapred odabranom tajkunu. Ovaj posao nije bio ni malo lak, budući da je za dovođenje Lepenke u stećaj Ivoševiću i bratiji bila potrebna skoro decenija štetočinskog delovanja.\nDa bi sproveo nameru svojih nalogodavaca Ivošević je morao da ima pomagače i u samoj firmi i u strukturama vlasti.\nU julu 2005. Viši trgovinski sud rešenjem Pž 1405/05 potvrdio je rešenje Trgovinskog suda u Zrenjaninu kojim je zaključeno da je jedini legitimni zastupnik Lepenke direktor Velimir Zagorac, a ne samoproglašeni Ivošević. Uprkos tome, nekakav upravni odbor Lepenke, za koji niko ne zna ni kada ni kako je formiran, na svojoj sednici od 17. novembra 2005. daje jednoglasnu i punu podršku direktoru Ivoševiću.\nU tom UO glasali su Ferenc Berenji, navodni predsednik, Zoran Lazarević, Dragan Lukač, Svetozar Latinović i Dušan Babuškov. Zakon ovamo, zakon onamo, kao što se vidi kada je u pitanju pljačka u korist tajkuna, sudske odluke nisu obavezujuće, pa je Ivošević nastavio da radi po svome.\nZaposleni u Lepenci zbog ovoga podnose niz krivičnih prijava protiv Ivoševića i njegovog saučesnika u mutnim poslovima, direktora sektora pravnih i opštih poslova Ljubomira Došena, koje do dana današnjeg ostaju neprocesuirane.\nU to vreme se Ivošević na sastancima sa zaposlenima žali kako ne može da radi svoj posao, jer je svakodnevno u društvu inspektora MUP-a kojima na uvid daje dokumentaciju o poslovanju firme. Zbog toga, navodno, nema ni para za plate.\nKako ovo kontrolisanje dokumentacije od strane MUP-a izgleda, objasnio je u pijanom stanju inspektor Petar Gorča, tvrdeći da u svemu postupa po instrukcijama Ivoševića. Zauzvrat, samoproklamovani direktor je inspektorovu suprugu zaposlio kao prodavačicu sa koeficijentom plate 1,7 u prodavnici gde poslovođa ima koeficijent - 1,5. Dvoje Gorčine dece dobila su stipendije za školovanje, a devojka jednog od njegovih sinova takođe je dobila uhlebljenje u Lepenki.\nSa druge strane, veliki broj dugogodišnjih radnika koji nisu bili po volji direktora dobijaju otkaze, ali su sudskim odlukama ponovo vraćeni na posao. Firma je ovim radnicima morala da isplati milionske odštete na ime izgubljenih ličnih dohodaka, pa je, konačno, račun kompanije dospeo u blokadu.\nOdštetni zahtevi grupe nepravedno otpuštenih radnika, međutim, nisu bili dovoljni da Lepenku dovedu do prosjačkog štapa, pa je Ivošević morao da smisli i nešto drugo. To drugo je rasprodaja robe po cenama ispod nabavnih! U samo tri takva posla Lepenki je naneta šteta od preko milion evra, dok mali akcionari smatraju da su ukupni gubici stvoreni na ovaj način prešli sumu od deset miliona evra. Da podsetimo: u trenutku kada je Ivošević preoteo firmu ona je imala obrtna sredstva u visini od 20 miliona maraka.\nPrivatnoj firmi Peštan iz Aranđelovca, koje više nema u registru APR-a, Ivošević je maja 2004. prodao crep u vlasništvu Lepenke uz odobreni popust od 40 odsto ispod proizvodne cene i to uz odloženo plaćanje. Šteta je iznosila 3.600.000 ondašnjih dinara, a služba trgovine je odbila da odobri ugovor koji je direktor onda samoinicijativno realizovao.\nJuna 2004. Ivošević je, opet protivno preporuci službe trgovine, sa privatnim preduzećem Emmon d.o.o. iz Beograda, ugovorio i realizovao prodaju zidnih i podnih pločica na odloženo plaćanje po ceni koja je za oko 47 odsto niža od proizvodne cene u Tozi Markoviću iz Kikinde. Šteta iz ovog posla dosegla je 37.725.000 dinara (na dan sklapanja ugovora srednji kurs evra iznosio je 71,89 dinara).\nOdmah pošto je preoteo direktorsku fotelju, Ivošević u decembru 2000. upravnom odboru predlaže da se Beočinskoj cementari otpiše dug, tačnije pokloni 5.189 tona cementa. Odluku kojom je Lepenka oštećena za preko pola miliona evra, odnosno tadašnjih 45.000.000 dinara, potpisuje predsednica UO Dragana Đeković, čiji je muž bio načelnik policije u Kikindi. Čista slučajnost.\nOvako očerupanu Lepenku zatim pokušava da preuzme Željko Knežević, suvlasnik Su Klasa, Vinarije Čoka i još ponečega u Srbiji i okruženju. On za jednu akciju nudi nešto preko 260 dinara, na berzi, međutim, iste dobija za 210 po komadu - što je manje od polovine knjigovodstvene vrednosti, dok se realna cena procenjivala i na petostruku vrednost. Tako trgujući on uspeva da kupi 42 odsto Lepenke, što mu nije dovoljno da postane većinski vlasnik.\nU celu zapetljanciju tada se uključuje MEK sistem iz Subotice, koji oktobra 2006. dobija milion evra od hrvatskog državljanina Mileta Trivanovića za kupovinu akcija Lepenke, koja i pored svih Ivoševićevih marifetluka pravi godišnji promet od desetak miliona evra.\nNominalni vlasnik MEK sistema (nekadašnjeg MEK-MEK-a) je Snežana Josipović, rođena 1966. I MEK sistem je registrovan u Subotici, kao i SU Klas, a ove dve firme povezuje još mnogo toga. Kao regionalni direktor MEK-a, baš u vreme otimanja Lepenke, pojavljuje se Željko Knežević, koga sa Josipovićkom spajaju i kumovske veze.\nUloga SU Klasa po kumovskom dogovoru je bila da na berzi obara cenu akcija Lepenke vanredno visokom ponudom deonica u svom vlasništvu, koje je MEK zatim kupovao. Zbog živahne trgovine ovom akcijom, iako nepozvani, uključuju se još neki špekulanti, kao Hipo banka, koji kumovima nepotrebno prave smetnje.\nZa direktora Lepenke zato biva postavljen Slavko Knežević, Željkov stric, kome je u posao istovremeno zapalo da zastupa i državni paket akcija, pa odlazak u stečaj postaje neminovan.\nIz stečajnog postupka Lepenka izlazi reorganizovana, tako što se svi dugovi prepisuju na preduzeće koje će biti rasformirano kako poverioci i mali akcionari ne bi dobili ni dinara, dok se imovima firme prepisuje na novoizmišljenu Lepenku DOO bez dinara duga, koju zatim kupuje, ko drugi nego - MEK sistem.\nAleksandar Ivošević ponovo dolazi na mesto generalnog direktora zbog svojih nemerljivih zasluga u uništavanju firme i njenom privođenju tajkunu koji nije hteo da plati punu cenu.\nU celom svetu većinski vlasnici kompanija trude se da izađu na berzu kako bi najverodostojnije proverili svoju pravu snagu i vrednost. Jedino se kod nas, kako primer Lepenke pokazuje, oni bore da od otvorenog akcionarskog naprave druuštvo sa ograničenom odgovornošću kako bi od javnosti sakrili svoje lopovluke i pljačkaške namere.\nPosle takvog jednog razbojničkog pohoda glavne žrtve postaju radnici koji su svojim zalaganjem godinama stvarali profit firme da bi na kraju ostali bez akcija koje su za uzvrat dobili. Isto tako, žrtve su i oni naivci koji su, u nadi da će nešto da zarade, na berzi kupovali akcije ovakvih preduzeća, čija će vrednost da se istopi u montiranom stečajnom postupku.\nSistem za džep\nJedan od primera kako se pljačkaju zdrave firme da bi se dovele u stečaj i onda jeftino prodale, daje i završni račun iz 2005. godine koja je prethodila bankrotu i otimačini Lepenke.\nUkupni prihodi tada su iznosili 790.025.000 dinara, ali je zato i ukupan rashod do skoro u dinar bio isti: 789.211.000 dinara.\nI pored prihoda od desetinu miliona evra godišnje i kredita dobijenog od Kuvajta u visini od milion evra za izradu nove ambalaže (koji je nestao bez traga), Lepenkini računi su konstantno bili u blokadi, jer je Knežević sa bratijom godišnje iz kompanije otimao oko dva miliona evra.\nDa bi se kako-tako obezbedilo poslovanje iz čijih prihoda se namiruju narasli apetiti tajkuna i njihovih satrapa u Lepenki, osnovan je niz zavisnih preduzeća, kao što je na primer Lepenka Plus. Ovim firmama je išla zarada, koja se zatim putem fikivnih ugovora prelivala u privatne džepove, dok su matičnoj kompaniji knjiženi samo dugovi.\nmagazin-tabloid.com © 07-Dec-2021


Učenici Tehničke škole pobrali aplauze na sajmu u Nišu - juGmedia\nPRE(D)UZMI SVOJU BUDUĆNOST- SAJAM EKSPO NIŠ 2018.\nViše od 100 izlagača predstavilo se 13. i 14. decembra na Sajmu privrede i preduzetništva Ekspo Niš 2018, a svoje mesto imali su i vlasotinački privrednici, kao i učenici Tehničke škole koji su panelu izvali sipmpatije i aplauze.\nVlasotinački privrednici su na zajedničkom štandu izložili svoje proizvode u saradnji sa Turističkom organizacijom i pod pokroviteljstvom opštine Vlasotince.\n“Lokalna samouprava je organizovala nastup vlasotinačkih firmi da izlože svoje proizvode i razmene iskustva sa drugim kompanijama. Prvi put smo ovde, a plan nam je da našim privrednicima omogućimo nastupe i na drugim sajmovima u zemlji i inostranstvu”, rekao je predsednik opštine Zoran Todorović.\nPROČITAJTE VIŠE O TEHNIČKOJ ŠKOLI\nŠkola u kojoj raste broj učenika (VIDEO)\n“Ovde smo da predstavimo naših šest profila u dualnom obrazovanju i učeničke kompanije koje se takmiče. Nadamo se da će naredne godine, zbog potrebe firmi, da se uvede i električar po dualnom sistemu. Svi sadašnji profili su u privredi, trenutno 12 kompanija ima ugovore sa školom i deca tamo idu na praktičnu nastavu. Od sledeće godine, kada mehaničar motornih vozila i operater građevinskih radova uđu u kompanije, biće 25 privrednih subjekata koji sarađuju sa školom – kaže Đorđević.\nOn je sa novinarima podelio i vest da je juče Tehnička škola iz Nemačke, koja je ranije donirala mašine vlasotinačkoj školi, poslala mejl sa informacijom da žele da doniraju profesionalne mašine koje su obezbedili od kompanije MTU, tri glodalice i jednu brusilicu, inače potrebne školi. Prevoz će za njih organizovati, kao i prošli put, kompanija Gruner.\nUkinuta presuda bivšem predsedniku opštine Gojku Veličkoviću\nLESKOVAC - Apelacioni sud u Nišu ukinuo je presudu Višeg suda u Leskovcu po kojoj je bivši predsednik opštine Leskovac Gojko Veličković bio osuđen…\nŠesnaestogodišnji D.S. koji je noćas uboden nožem u grudi u tuči u niškom naselju Duvanište, uspešno se oporavlja na Dečijoj hiruruškoj klinici…\nPočeo III Samit fotografa eks Jugoslavije\nLESKOVAC - Treći Samit fotografa eks Jugoslavije, koji uz podršku lokalne samouprave organizuje Foto klub "Leskovac, otvoren je sinoć u Galeriji…


Zaklada Solidarna traži ukidanje PDV-a na sve robe i usluge za krizno zbrinjavanje stradalih - Novi list\n20. siječanj 2021 13:49\nZaklada Solidarna zatražila je u srijedu hitno donošenje odluke o oslobađanju plaćanja PDV-a za sve stradale koji su se sami krenuli zbrinjavati nakon potresa, kao i za organizacije koje posjeduju rješenje o pravu na obavljanje humanitarne djelatnosti.\n“Zabrinuti smo zbog izbjegavanja Ministarstva financija, odnosno Vlade, da donese protokol za upravljanje humanitarnom pomoći kojim bi se izuzele od plaćanja PDV-a sve nabavke robe i usluga za krizno zbrinjavanje stradalih u vrijeme opravdanog proglašenja prirodne katastrofe”, poručile su zaklade.\nPodsjetile su da se nedavna dopuna zakona vezana uz donacije za pomoć nakon potresa u Petrinji i županiji odnosi isključivo na poslovne subjekte koji doniraju vlastitu robu ili usluge, ali ne i na sve druge donatore.\nTo u praksi znači, tumače, da ni jedinice lokalne samouprave niti neprofitne organizacije nisu oslobođene plaćanja PDV-a na robu, poput kontejnera, ili usluge, poput prijevoza i montaže, koje trebaju nabaviti u svrhu zbrinjavanja stradalog stanovništva u okviru svojih programa koji se temelje na donacijama.\nTakođer, PDV-a nisu oslobođeni niti sami stradalnici koji uz pomoć prijatelja i obitelji “krpaju” ušteđevine i posudbe da bi sami sebi nabavili kontejner ili mobilnu kućicu te time rasteretili državu.\n“Od presudne je važnosti da država ovakvu namjensku potrošnju ne opterećuje naplatom PDV-a nikome u lancu solidarnosti. Neprimjereno je da država, kojoj je u cijelosti moglo biti prepušteno zbrinjavanje stradalih jer joj je to i obaveza, prikuplja sredstva naplatom PDV-a onima koji su žurno reagirali pomažući sebi i drugim ljudima u potrebi”, poručile su zaklade.


I Srbija će, kao i Hrvatska, biti „prva država u Evropi” koja je regulisala boravak digitalnih nomada – Startit\nI Srbija će, kao i Hrvatska, biti „prva država u Evropi” koja je regulisala boravak digitalnih nomada\nProcena Ministarstva je da bi „izmene i dopune Zakona o zapošljavanju stranaca i Zakona o strancima mogle da se dogode do kraja ove godine”\nMinistarstvo za rad i zapošljavanje predložiće izmene dva zakona koje bi trebalo da omoguće izdavanje radnih viza za digitalne nomade, potvrđeno je Startit Dnevniku u resornom ministarstvu.\nUslovi su da je „digitalni nomad” tokom prethodnih šest meseci, kod poslodavca za koga radi na daljinu, imao bruto mesečnu zaradu veću od 3.500 evra, kao i da nema državljanstvo niti prebivalište na teritoriji Srbije.\nProcena Ministarstva je da bi „izmene i dopune Zakona o zapošljavanju stranaca i Zakona o strancima mogle da se dogode do kraja ove godine”, kao i da bi to omogućilo da Srbija „već 2021. godine bude predstavljena kao zemlja koja privlači digitalne nomade”, piše Tanjug.\nDa li je region krenuo u „borbu” za digitalne nomade?\nZanimljivo je da je Hrvatska takođe najavila novi Zakon o strancima koji bi ih učinio „jednom od prvih zemalja na svetu koje su zakonski regulirale boravak digitalnih nomada”, i to krajem avgusta ove godine.\nIdeja o privlačenju digitalnih nomada izgleda da je kod zvaničnika u našoj zemlji zaživela nakon uredbe o organizovanju rada donete za vreme vanrednog stanja, koju su mnogi poslodavci u Srbiji iskoristili da organizuju rad na daljinu.\nNedavno objavljen izveštaj pod nazivom „Skener digitalnih nomada” pokazao je da ova vrsta radnika u Srbiji ostaje dugo, ali da ne dolaze u velikom broju. Zaključak „Skenera” je bio da mora da se radi na stvaranju boljih uslova kako bi se digitalni nomadi privukli da u što većem broju dolaze u glavni grad Srbije.


Kostreš: Srbija je prevarena, pokrenuti reviziju Energetskog sporazuma\nBeta 9. maja 2017. 11:05\nGeneralni sekretar Lige socijaldemokrata Vojvodine Bojan Kostreš založio se danas ponovo za raskidanje Energetskom sporazuma sa Rusijom i ocenio da početak gradnje „Turskog toka“ još jednom pokazuje da je Srbija „najgrublje prevarena“, kada je pre devet godina ruskim partnerima „poklonila“ Naftnu industriju Srbije (NIS).\n„Dok se navodno pažljivo prati kako se gradi Turski tok, trebalo bi glasno reći da nema i neće ni biti onog Južnog toka koji je prema raznim najavama trebalo da od tranzita gasa godišnje u budžet Srbije sliva preko 200 miliona evra. Nadležni državni organi moraju da utvrde i jasno saopšte ko je sve i u kojoj meri odgovoran za najgoru privatizaciju koja je nanela i još nanosi ogromnu štetu Srbiji“, naveo je Kostreš u saopštenju.\nOn je upitao kako nadležni uopšte mogu da razmišljaju o tome da se Srbija priključi projektu „Turski tok“, dok se ne vidi kako će biti obeštećena zbog nepostojanja „Južnog toka“.\n„Već dve i po godine je poznato da nema ništa od Južnog toka i da je, pored obećanja da Kosovo neće biti nezavisno, reč o šarenoj laži na osnovu koje su Ruska Federacija i njena kompanija Gasprom preuzeli NIS 2008. godine procenjen na 2,2 milijarde evra za svega 400 miliona evra, sa sve našim rezervama nafte i gasa vrednim sedam milijardi evra. Medjutim, ništa ništa nije učinjeno da se interesi naše zemlje zaštite“, naveo je Kostreš.\nDodao je da to ne sprečava NIS da domaću naftu i gas crpi po najnižoj rudnoj renti u Evropi od svega tri odsto i godišnje, iako po Zakonu o rudarstvu iznosi sedam procenata, te da godišnje samo po tom osnovu Srbija gubi milione evra.\nIstorijski profit Komercijalne banke od 60,9 miliona evra